1916 йилги Ўрта Осиё қўзғолони - UzAnalytics\nСуратда: “Қирғизистондаги 1916 йилги қўзғолон” картинаси, рассом Семён Чуйков, 1936 йил\n1916 йилдаги қўзғолон Ўрта Осиё мустамлакалари тубжой аҳолисининг энг йирик норозилик кўтарилиши бўлди. Қўзғолон 1916 йил 4 июлда Самарқанд вилоятининг Хўжанд шаҳрида (ҳозирги Хўжанд, Тожикистон) бошланди ва тез орада кўп миллатли аҳолиси 10 миллион кишидан зиёд бўлган Самарқанддан Уралгача бўлган ҳудудни қамраб олди.Қўзғолон келиб чиқишига иқтисодий ва ижтимоий аҳвол, ер масаласи ва бошқа омиллар сабаб бўлган, шунингдек, зўравонлик авж олиб кетган эди. 1916 йилги қўзғолон ҳақида қирғизистонлик тарихчи Аминат Чўқобаева сўзлаб беради.\n1916 йилга келиб, биз тилга оладиган асосий ҳудуд Туркистон ва Дашт генерал-губернаторлиги ўртасида маъмурий жиҳатдан бўлиб олинган эди. Дастлаб 1916 йил воқеаларига сабаб бўлган вазиятни тасвирлаб бера оласизми? Ушбу губернаторликларга қаерлар кирган? Россиянинг ўша мустамлакалари қандай аҳволда бўлган? Маъмурий тақсимлаш ва умуман, ўша ерларни бошқариш қандай амалга оширилган? Чор ҳокимияти 1916 йилга келиб ўша ерларнинг ачинарли аҳволига таъсир кўрсатган иқтисодиёт билан боғлиқ қандай асосий фармонларни қабул қилган? Умуман, уларни мустамлакалар ёки мулк (владение) деб атаса бўладими?\nАминат Чўқобаева: Бу саволга жавоб бериш учун дастлаб мастамлака (колония) деганда нимани, мулк деганда нимани тушунишимиз кераклигини аниқлаштириб олсак. Мулк унга бўлган эгаликни англатади. Бизнинг ҳолатда Туркистон ва Дашт генерал-губернаторлиги ҳудудлари, шунингдек, уларнинг аҳолиси ва ресурслари шундай мулк ҳисобланади. Бундан ташқари, мулк унинг эгаси бўлиши кераклигини ҳам англатадики, Россия империясида унинг соҳиби император бўлган.\nМулкнинг мустамлакадан нима фарқи бор? Унга изоҳли луғатда шундай таъриф берилади: “Мустамлака – сиёсий мустақиллиги бўлмаган ва чет давлат ҳокимиятида остида бўлган мамлакат ёки ҳудуд”. Мустамлакалар метрополияга бўйсунади, сиёсий ва иқтисодий мустақилликдан маҳрум бўлади. Яъниким, “мустамлака” атамаси мулкдан кўра торроқ маънога эга, бироқ улар орасида принципиал фарқ йўқ. Туркистон ва Дашт генерал-губернаторликлари Россия империясининг қўлга киритилган мулклари, шунингдек, сиёсий субъектлиги йўқ мустамлакалари бўлган. Ўша вақтдаги ҳужжатларда Россия империясининг Ўрта Осиё ҳудудларини англатиш учун иккала атама ҳам қўлланган, лекин ҳозирги пайтда “мустамлака”нинг салбий маъноси бор, чунки у тенгсизлик ва зўравонликни англатади. Шунинг учун Россиянинг замонавий тарихшунослигида Ўрта Осиё мустамлака эмас, мулк сифатида тез-тез тилга олинади. Қизиғи шундаки, биз тилга олаётган даврда – XIX аср ва ХХ аср бошларида “мустамлака” атамаси салбий маъноларга эга бўлмаган. Мустамлакага эгалик қилиш империя бўлиш, яъни улкан ва қудратли давлат бўлиш сингари обрўли саналган. Александр Моррисон мақолаларида ва яқинда чоп этилган китобида кўрсатишича, Ўрта Осиёнинг истило қилиниши нафақат Россия империясининг жанубий чегараларидаги хавфсизликни таъминлаш, қолаверса, Россия эришиш ва кучайтиришга интилган нуфуз ва обрў-эътибор талабидан ҳам келиб чиққан. Александр Моррисон Британия Ҳиндистони мисолида Россиянинг 1917 йилги инқилобга қадар Ўрта Осиёни бошқаргани бошқа мустамлакалар бошқарилгани билан бемалол таққосласа бўлишини кўрсатиб беради.\n1916 йилда Туркистон ва Дашт генерал-губернаторликлари таркибига қаерлар кирган ва улар қандай шаклга эга бўлган? Туркистон генерал-губернаторлиги таркибига Жанубий Қирғизистон, Ўзбекистон, Туркманистон, шунингдек, Тожикистон ҳудудлари кирганини қайд этиш лозим. Айни дамда Дашт генерал-гебернаторлиги таркибига замонавий Қозоғистоннинг Олмаота вилоятидан бошқа барча ҳудудлари кирган. Олмаота вилояти ўша вақтлар Еттисув вилоятига қараган, Еттисув вилояти қизиқ маъмурий тузилма бўлган, чунки у Дашт генерад-губернаторлигидан Туркистон генерал-губернаторлиги таркибига ўтган. Қўзғолон юз берган пайт Еттисув вилояти Туркистон генерал-губернаторлиги таркибида эди.\nРоссиянинг мана шу мустамлакалари қандай аҳволда бўлган? Маъмурий тақсимлаш қандай бўлган ва умуман, ушбу ерлар қандай бошқарилган?\nАминат Чўқобаева: Туркистон генерал-губернаторлиги ҳудудлари Туркистон ҳарбий округига қараган, яъни маъмурият Россиянинг Европа қисмидагидек маданий (ҳарбий бўлмаганларга бўйсунадиган) эмас, ҳарбий бўлган, яъни Туркистон генерал-губернаторлиги ва Дашт генерал-губернаторлиги Россиянинг Европа қисмидагидан кўра ўзга тарзда бошқарилган. Губернаторликлар бошлиқлари генерал-губернаторлар, профессионал ҳарбий хизматчилар бўлган. Туркистоннинг 1905 йилга қадар ва 1917 йилдан сўнг сиёсий вакиллиги бўлмаган, яъни Туркистон депутатлари фақат биринчи чақириқ Думасига сайланган. Туркистон 1907 йилда ҳар қандай сиёсий вакилликдан маҳрум бўлган. Бошқарувни маҳаллий қуйи даражада волост бошқарувчилари бажарган, улар маҳаллий аҳоли орасидан сайланган ва мустамлака маъмуриятининг қуйи даражасини ташкил қилган. Лекин маъмуриятни, асосан, ўлкани бошқариш учун Россиянинг Европа қисмидан юборилган амалдорлар ва ҳарбий рутбадаги кишилар тамсил қилган. Бошқарув 1868 йилда қабул қилинган “Вақтинчалик Дашт низоми” асосида Дашт генерал-губернаторлиги ва Еттисув вилоятида амалга оширилган. Туркистон генерал-губернаторлиги 1892 йили қабул қилинган “Туркистон Ўлкаси ҳақида”ги низом асосида бошқарилган. Дашт ҳақидаги низомнинг энг муҳим жиҳати шуки, унда Россия империясининг Ўрта Осиёдаги янги ҳудудлари ер мулкини бошқаришга оид моддалар бўлган. Айни Дашт ҳақидаги низомнинг иккита моддаси ҳокимият вакилларига маҳаллий кўчманчи аҳолининг ошиқча ерларини тортиб олиш ҳуқуқини берган, бу эса қирғиз ва қозоқлардан улкан ер майдонлари тортиб олинишига сабаб бўлган. Ўша ерлар кўчкинди кишилар эҳтиёжлари йўлида фойдаланиши учун тортиб олингани маҳаллий кўчманчи аҳолининг норозилиги ва қашшоқлишига олиб келган ва 1916 йилдаги қўзғолоннинг сабабларидан бири бўлган.\nЧор ҳокимияти иқтисодиёт соҳасида 1916 йилга келиб ўша ерларнинг ачинарли аҳволига таъсир кўрсатган қандай асосий фармонлар қабул қилган эди?\nАминат Чўқобаева: Дашт ҳақидаги низомда 1916 йилга келиб, зикр этилган ҳудудларнинг аянчли аҳволига таъсир кўрсатган асосий қонун бор эди, чунки у Россиянинг Европа қисмидан оммавий кўчириш ва кўчманчи аҳолидан ерларини тортиб олишга сабаб бўлган. Масалан, Еттисув вилоятида Европадан кўчиб келган кишилар аҳолининг чоракдан қамроқ қисмини ташкил этган. Лекин ўша чорак қисм европаликлар бу вилоятдаги қишлоқ хўжалиги ерларининг 2/3 қисмига эгалик қилган, яъни марказий давлатнинг иқтисодий сиёсати кўчманчи аҳолиси бор вилоятларга европалик кўчкиндиларни жойлаштиришни кўзлаган, қабул қилинган қонун маҳаллий ҳокимият идораларига фойдаланилаётган ерларни тортиб олиш ва уларга кўчкиндиларни жойлаштириш ҳуқуқини берган. Туркистон ва Дашт генерал-губернаторликларига аҳолини олиб келиб жойлаштириш билан марказий ҳокимият Россия империясининг жанубий чегаралардаги хавфсизлигини кучайтириш ва Россиянинг Европа қисмидаги ер инқирозини бартараф қилишга интилган. Ғайритабаа мақомига эга бўлган маҳаллий аҳолига диний ва тил билан боғлиқ ғайритабаалигига кўра ишончсизлик билан қаралган ва бинобарин, чегарада хавфсизликни кучайтириш учун ўша ҳудудларга кўчкинди деҳқонларни жойлаштириш ҳақида қарор қабул қилинган. Бу эса ўз навбатида кучайиб бораётган ижтимоий тангликка олиб келди.\nҚўзғолон ҳозирги Қозоғистон, Қирғизистон ва Ўзбекистон ерлари бўлган жуда катта ҳудудга тарқалди. Ушбу ҳудуднинг турли бўлакларида қандай ўзига хосликлар бор эди?\nАминат Чўқобаева: Умуман шуни қайд этиш зарурки,қўзғолонлар ҳамма жойда ўзига хос бўлган. Уларнинг қандайдир ажралиб турувчи белгилари, сабаблари ва динамикаси бор эди. Умуман, қўзғолон Ўрта Осиёнинг бутун ҳудудини эгаллаб олганини қайд этиш жоиз. Аммо айни дамда Ўрта Осиёнинг барча аҳолиси қўзғолонда қатнашди, деб бўлмайди, яъни қўзғолон ўчоқлари муайян туманлар, муайян волостларда бўлган. Масалан, кўчманчилар яшаган ҳудудлардаги қўзғолон, асосан, ер билан боғлиқ низолар, кўчириб келтирилган аҳоли билан ўртадаги зиддиятлардан келиб чиққан, бинобарин, кўчманчилар яшайдиган ҳудудлардаги зўравонлик кўчкиндиларга, айни чоқда, дейлик, Фарғона водийсидаги қўзғолон кўчкиндилардан кўра ҳокимиятга, хусусан, маҳаллий аҳоли орасидан чиққан ҳокимиятнинг жойлардаги вакилларига қарши қаратилган эди. Биробарин, Фарғона водийсидаги қўзғолон кўчкиндилик ҳаракатидан кўра уруш иқтисодий вазиятни оғирлаштириб юборган сабаблардан келиб чиққан.\nҚўзғолон қандай кўтарилган? У биз сўз юритаётган ҳудудларни қанчалик тез қамраб олган?\nАминат Чўқобаева: Бу қайси вилоят ҳақида гапиришимизга боғлиқ. Қўзғолон тезда Еттисув вилоятининг Пржевалск туманини (уезд), Жиззах туманининг 3 та волостини қамраб олган. Лекин у узоқ давом этгани йўқ. Июл бошида бошланиб, 1916 йил августида Еттисув вилоятида энг кенг тарқалди, сўнгра Дашт генерал-губернаторлигига ўтиб, ярим йил давом этди, бироқ жуғрофий ландшафт ва аҳоли сийрак яшагани сабабли Жиззах ва Еттисув вилоятларидаги каби жадал бўлмади. Даштда бир жойда бошқа жойга осон кўчиш ва жазо қўшинларидан осон қутулиб кетиш мумкин эди. Умуман, 1916 йил ноябр-декабрига бориб, Туркистон ҳудудининг асосий қисмида қўзғолон бостирилди.\nАйрим тадқиқотларда тилга олинганидек, бунга мана шу янги коммуникация, газеталар ёки масжидлардаги маъвизалар таъсир кўрсатганми?\nАминат Чўқобаева: Назаримда,масжидлардаги маъвизалар,ва газеталар тубжой аҳолини қўзғолонга даъват қилишдан кўра фармонни бажаришга ишонтириш учун кўпроқ ҳаракат қилган. Қўзғолоннинг ёйилиши хат алмашувлар, яъни турли волостлардаги етакчилар ўртасидаги ёзишмалар орқали амалга оширилган ҳамда қўзғолон кўтарганлар коммуникация воситаларини – ўша телеграфни – йўқ қилишга интилгани сабаб бошқа вилоятлардаги қўзғолон кўтарганлар билан мулоқот қилиш учун отлиқ чопарларни жўнатиб турган. Назаримда, бу ҳолатда мулоқотнинг янги усуллари унинг анъанавий усулларидан кўра камроқ рол ўйнаган.\nҚўзғолоннинг идеологлари – йўлбошчилари бўлганми?\nАминат Чўқобаева: Қўзғолоннинг айрим етакчилари аслида унинг идеологлари эди. Масалан, Жиззахда қўзғолоннинг етакчиларидан бири Назирхўжа бўлган. Ва у дин соҳасида обрўли киши бўлгани учун ғазавотга чорлаган, деб ҳисобланади. Ҳарҳолда архив ҳужжатларида у ҳақда шундай маълумот бор. Ўша архив ҳужжатларида у берган гувоҳликларда у “кичик одам” экани, қўзғолонга тасодифан етакчилик қилганини, чунки қўзғолончилар диний обрў-эътиборини ҳисобга олиб, уни қўзғолон етакчиси сифатида танлаганини айтади. Одамларга таъсир кучи бўлган, лекин диний обрў-эътибори ўзининг исломий нуфузидан келиб чиққан эмас, отасидан мерос бўлиб ўтгани қизиқ. Ўша отасидан мерос бўлиб ўтган нуфуз уни Жиззахда юз берган қўзғолон вақтида олдинга олиб чиқди.\nМаҳаллий интеллигенция халққа қандай таъсир кўрсатган эди? Уларнинг ўзаро таъсирлашуви бўлганми?\nАминат Чўқобаева: Европа русумидаги интеллигенция ўша пайтлар фақат Дашт генерал-губернаторлигида мавжуд эди, яъни улар кўпинча рус тузем мактабларида рус тилида таълим олган. Кейинчалик кўпчилиги Россиянинг Европа қисмидаги университетларда таҳсил олган. Ўрта Осиёнинг бошқа жойларида олий маълумотли интеллигенция жуда оз ёки умуман бўлмаган. Туркистон генерал-губернаторлигининг бошқа вилоятларидаги маҳаллий аъёнлар вакиллари, масалан, Тошкентдаги, Еттисувдаги жадидлар аҳоли билан ҳамжиҳат ҳаракат қилган. Мустамлака маъмурияти хизматини қилган айрим маҳаллий аъёнлар вакиллари қўзғолончиларга ёрдам берган, чунки қўзғолончилар орасида уларнинг қариндошлари ҳам бор эди. Масалан, Еттисув вилоятида истиқомат қилган қирғизлар орасидан чиққан илк таржимонлардан бири Абдукарим Сидиқов юртдошларига жазо қўшинларининг бир жойдан бошқасига кўчиши тўғрисидаги маълумотларни етказиб турган, кейинчалик унинг Совет Қирғизистони оёққа туришига анча-мунча хизмати сингган. Шу билан бирга, Туркистонда ҳам, Дашт генерал-губернаторлигида ҳам интеллигенциянинг кўплаб вакиллари маҳаллий аҳолини буйруқни бажаришга даъват қилган. Кейинчалик вужудга келган “Алаш” ҳаракати вакиллари ҳам буйруққа зўравонлик билан қаршилик кўрсатиш маҳаллий аҳолининг қурбонлик беришига сабаб бўлишини тушунган, шунинг учун улар “Қозоқ” газетасида аҳолини буйруқни бажариш ва фронторти ишларига чақирилганларнинг рўйхатини беришга даъват қилган. Айни чоқда “Алаш” ҳаракати вакиллари чор Россияси ҳокимиятини ҳам буйруқни бажариш ихтиёрий бўлишига, яъни Дашт ва Туркистон генерал-губернаторликлари аҳолисининг ҳарбий хизматни танлаш ҳуқуқи бўлиши ёки у бутунлай бекор қилинишига ишонтиришга ҳаракат қилган. “Алаш” ҳаракати фаоллари даъватига қўшилишга ҳеч ким шошилмаган, шунинг учун буйруқ дастлаб қандай тайёрланган бўлса, шундай кўринишда чиққан.\nҚўзғолоннинг етакчилари бўлганми? Бироз ўша кишилар ҳақида гапириб берсангиз. Қўзғолончилар ижтимоий жиҳатдан қандай қўллаб-қувватланган?\nАминат Чўқобаева: Камсонли тубжой аҳоли орасидан чиққан интеллигенция вакиллари – “Алаш” ҳаракати вакилларини истисно қилганда, қўзғолон ҳамма жойда қўллаб-қувватланган, яъни аҳолининг аксарият қисми қўзғолончиларнинг буйруқни бажармаслик истагига хайрихоҳ бўлган. Аммо бу Ўрта Осиёнинг барча аҳолиси қўзғолонда қатнашганини англатмайди. Қўзғолоннинг бир неча ўчоғи бўлган, унда бир неча минг киши қатнашган, лекин аҳолининг аксарият қисми унда иштирок этмаган. Балки кўпчилик қўзғолончиларга хайрихоҳ бўлгани учун маънавий қўллаб-қувватлаш ҳақида гапириш мумкиндир. Қўзғолончилар етакчиларига келсак, улар одатда волост бошқарувчилари ёки Назирхўжа сингари маҳаллий даражада обрў-эътиборга эга кишилар бўлган, у юртдошлари орасида дин соҳасидаги обрўли одам бўлган, яъни маҳаллий аъёнлар аксарият ҳолларда қўзғолонларга бошчилик қилган. Еттисув вилояти ҳудудидаги қирғиз аҳолининг қўзғолонида асосан манаплар (шимолий қирғизларнинг феодал-қабила зодагонлари) қатнашган, уларнинг кўпчилиги волост бошқарувчилари эди. Аксарият ҳолларда қўзғолон етакчиларининг бошқа иложи бўлмаган. Ўша Еттисув вилоятида волост бошқарувчилари икки йўлдан биттасини танлашга мажбур бўлган: ё улар мардикорликка чақирилган ўз вилоятлари аҳолиси вакиллари рўйхатини топшириши керак бўлган, бу уларнинг юртдошлари олдида обрўси тушиб кетиши баробарида ҳаётига ҳам хавф солиши турган гап эди, чунки волостлари аҳолиси чақирувдан сўнг уларга таҳдид қила бошлади. Айни чоқда уларга тўлиқ рўйхатларни имкон қадар тезроқ топширишни тайинлаб, мустамлакачилар ҳокимияти ҳам босим ўтказган. Шундай икки орада қолган кўпчилик бошқарувчилар нафақат қўзғолонларга қўшилишга, ҳатто улар йўлбошчилигини қўлга олиш йўлини танлаган эди. Шунга таянган ҳолда, қўзғолон етакчилари анъанавий аъёнлар орасидан чиққан эди, деб айтиш мумкин.\nҚўзғолонни тез орада бостирилишига нималар сабаб бўлди?\nАминат Чўқобаева: Чор ҳокимиятининг пулемёт ва тўпларга эга бўлган яхши қуролланган қўшинлари бор эди. Ташкилотчилик ва қуролланиш борасида кўпинча ов милтиқлари ёки фақат пичоқ ва бошқа тиғли нарсалар билан қуролланган қўзғолончилар ва яхши қуролланган мунтазам қўшинлар ўртасида ер билан осмонча фарқ бўлган. Ташкилотчилик ва қуролланишдаги устунлик қўзғолон тез орада бостирилишига олиб келди.\nҚўзғолон бостирилгандан сўнг “Уркун” (қочиш) деган ҳодиса юз берди. Қозоқлар, қирғизлар ҳам қочишга тушди. Лекин бу Қиғизистонда оммавий тус олиб кетди. Нега бундай бўлди?\nАминат Чўқобаева: Ҳа, шундай. У оммавий тус олганининг сабаби қўзғолон Еттисувнинг жанубий қисми, Иссиқкўл ҳавзаси ва Чуй водийси, яъни замонавий Қирғизистон ҳудудида энг кўп тарқалгани билан боғлиқ. Энг кўп зўравонлик ҳам ўша ерда юз берган эди ва шунга кўра, айнан ўша ерда жазо экспедициялари аҳолининг Хитойга қочишига сабаб бўлди. Еттисув вилоятининг ушбу қисмидаги география Хитойдан бош жойга қочишга имкон бермайди. Шунинг учун Иссиқкўл ҳавзаси ва Чуй водийсидаги аҳолининг қочиши бир вақтда ҳам қўзғолончиларнинг зўравонликлари, жазо экспедицияларининг миқёси ва вилоят географияси билан изоҳланади. Шунинг учун қочиш айнан Еттисув вилоятидаги қирғиз аҳолиси ўртасида оммавий тус олган эди.\nҚирғизлар билан қозоқлар ватанига қайтишига нима сабаб бўлди? Улар 1916 йилги қўзғолондан сўнг бирга ҳаракат қилишга уриниб кўрганмиди?\nАминат Чўқобаева: 1916 йилги қўзғолондан сўнг ватанга қайтишга февраль инқилоби тўғрисидаги хабарлар ундади. Яъниким, Еттисув вилоятига биринчи оммавий қайтишнинг илк тўлқини Еттисув вилоятидан қочиб бориб, Хитойнинг Шинжон-Уйғур мухтор туманида яшаб турган қочқинлар қулоғига феврал инқилоби юз бергани ҳақидаги хабарлар тахминан 1917 йил мартида етиб боргандан сўнг юз берган эди. Ундан олдин қайтишнинг иложи бўлмаган. Фақат қўзғолонда қатнашмаган бир неча волост қочқинларига орқага қайтишга рухсат берилган, шу сабаб улар Россия империясининг расмий ҳокимияти изни билан Еттисув вилоятига қайта олган.\n1916 йилги қўзғолондан сўнгги қўшма ҳаракатларга келсак, чиндан ҳам улар юз берган. “Алаш” ҳаракати Хитойга қочган қирғизларга ҳам, қозоқларга ҳам ёрдам беришга уринган. Улар ҳаракат газеталарида қочқинларга ёрдам бериш учун пул топшириш ва хайрия қилишга даъватлар қилган. Бундай ҳаракатлар инқилобдан олдин ҳам, яъни 1916 йилги қўзғолондан сўнг, февраль ва октябрь инқилобларидан кейин ҳам қилинган. Октябрь инқлобидан сўнг Совет ҳокимияти қозоқ ва қирғиз қочқинларини Хитойдан қайтариш учун махсус комиссия тузди. Унинг таркибига қозоқлар ҳам, қирғизлар ҳам кирган. Комиссия фаолияти қочқинларни қабул қилиш жойлари ташкил этишдан иборат бўлган, у ерларда қочқинларга ёрдам кўрсатилган, овқат, кийим-кечак, ҳужжатлар ва ҳк. берилган. Адашмасам, комиссия бир неча йил фаолият юритган. Еттисув вилоятидан бўлган қочқинларнинг аксарият қисми 1925 йилга келиб, ўз юртига қайтган. Ўша пайтда Хитой ҳудудидаги Еттисув вилоятидан борган қочқинлар сони жуда кам қолган эди.\n1916 йил ёзидаги ва 1917 йил кузидаги воқеалар ўртасида боғлиқлик кўрасизми?\nАминат Чўқобаева: Ғарбнинг кўплаб замонавий тарихчилари 1916 йилги қўзғолонни Россиянинг Европа қисмидаги 1917 йилги инқилобнинг даракчиси эди, деган фикрни илгари суришади. Айтиш мумкинки, Россия империясининг чекка ўлкаларидаги ижтимоий танглик ва норозиликнинг 1916 йилдаги портлаши 1917 йилда Россиянинг Европа қисмига кўчди. Қўзғолонга Марказий Осиёнинг кўчкинди аҳолиси билан тубжой аҳолиси ўртасидаги таранг муносабатлардан ташқари февраль инқилобига олиб келган ижтимоий ва иқтисодий муаммолар ҳам сабаб бўлган эди. Масалан, 1916 йили Тошкентнинг европалик аҳолиси ўртасида юз берган аёллар исёнлари Россиянинг Европа қисмидаги катта шаҳарларда 1917 йилга келиб содир бўлди. Яъниким, Ўрта Осиё ҳудудида 1916 йилда содир бўлган ижтимоий норозиликларнинг авж олиб кетиши Россиянинг Европа қисмида орадан бир йил ўтиб, 1917 йилга тўғри келди. Албатта, Ўрта Осиё Россия империясининг бир қисми бўлгани учун 1916 йилда юз берган қўзғолоннинг чуқур сабаблари аксарият ҳолларда Россиянинг Европа қисмида 1917 йилда содир бўлган ижтимоий норозилик сабаблари билан бир хил эди. Лекин айни дамда Ўрта Осиёнинг тубжой аҳолиси 1916 йилги қўзғолон вақтида сиёсий жиҳатдан сафарбар қилингани ва февраль инқилобидан сўнг маҳаллий сиёсий ҳаракатлар – “Алаш” интеллигенцияси ва Туркистондаги жадидлар фаоллашиб қолгани билан уларни февраль ва октябрь инқилобларида қатнашди, деб бўлмайди. Маҳаллий фаолларнинг кўпчилиги февраль инқилобини олқишлади, аммо уларни бу билан болшевиклар инқилобида қатнашди, деб бўлмайди. Россия империяси Ўрта Осиё мустамлакалари тубжой аҳолиси орасида болшевиклар йўқ эди.\nНемис гумашталарининг иштироки ҳақидаги узунқулоқ гаплар ўша пайтда болалаб қолган эди. Ҳатто чор охранкасининг (қўриқлаш бўлими) қандайдир турк зобитлари ёки немис айғоқчиларининг гўё қўзғолон кўтариш учун фитна қўзғагани, қўзғолончиларни кўчаларга чиқишга даъват қилгани ёки ҳатто қўзғолонда бевосита иштирок этгани хусусидаги ҳисоботлари бор. Бироқ бошқа архив маълумотлари аслида бунақа бўлмагани ва бу гаплар фақат миш-миш эканини кўрсатади. Мен усмонлилар ва турк зобитлари ҳақида фақат Белик Солтоноевнинг “Қизил қирғизлар тарихи” китобида эслатиб ўтилганини кўрганман. Китоб 1921 йилда ёзилган, лекин у фақат СССРга тарқаб кетгандан сўнг – 1990-йилларда чоп қилинган эди. Муаллиф ўша китобда қирғизларга 1916 йил ноябрида келиб қўшилган 5 нафар турк зобити хусусида сўз боради, лекин у пайтда қўзғолон бостириб бўлинган, қирғизлар Еттисув вилоятидан Хитойнинг Текес деган жойига қочиб кетган эди. Яъниким, турк зобитларининг қўзғолонда иштирок этиши мутлақо мумкин бўлмаган. Фақат Хитойдаги Гэляо-хуэй махфий жамияти вакилларининг Еттисув вилоятидаги дунганлар ўртасида кўтарилган қўзғолонда иштирок этгани эҳтимоли этгани ҳақида гапириш мумкин. Лекин ҳатто ушбу жамият вакиллари қўзғолонга таъсир этган ёки унда қайсидир тарзда қатнашган бўлса ҳам, фақат уларнинг чекланган таъсири ҳақида гапириш мумкин, чунки фаол бўлган бўлса, фақат Пржевалск туманида яшаган ва 1916 йилги қўзғолонда бир қисмигина қатнашган дунганлар орасида фаол бўлган. Бошқа аллақандай четдан аралашиш ва ташқи кучларнинг иштироки ҳақида гап бўлиши мумкин эмас.


Афғон ҳарбийлари бир сутка ичида 120 нафар жангарини йўқ қилишди\n15:45 / 21.07.2016\nАфғонистон хавфсизлик кучлари сўнгги суткалар ичида мамлакатнинг бир қатор провинцияларида махсус операциялар давомида камида 120 жангарини йўқ қилишди. Бу ҳақида мамлакат Мудофаа вазирлиги маълумотига асосланиб, Синьхуа хабар берди.\nВазирликнинг маълум қилишича, ИШИДнинг деярли 50 нафар жангариси Афғонистоннинг шарқий провинцияси бўлган Нангархарда йўқ қилинган. "Толибон" радикал ҳаракатининг 20 нафардан ортиқ жангариси мамлакат жанубидаги Ғилмон вилоятида ўлдирилган. Яна 50 нафар жангари Пактия шарқий провинциясида йўқ қилинган.\nРейд давомида Афғонистон хавфсизлик кучлари жангариларнинг қурол-яроғи ва ҳарбий анжомларини олиб қўйишга ҳамда қўлда ясалган портловчи моддаларни зарарсизлантиришга муваффақ бўлишди.\nМахсус операция давомида мамлакат қуролли кучлари сафида хизмат қилган 4 нафар киши ҳалок бўлган.\nШуни таъкидлаш лозимки, сўнгги пайтларда Афғонистондаги вазият сезиларли даражада ёмонлашди. "Толибон" радикал ҳаракати йирик шаҳарларга ҳужум қилишни бошлади. Шу билан бирга Афғонистон ҳудудида ИШИД террорчи гуруҳининг фаолияти ҳам ошиб бормоқда.\nЎзбекистон Мозори Шариф – Ҳирот темир йўл линиясини лойиҳалашга киришди\n12:30 / 21.09.2018\nВидео: Ўзбекистонда давлат тўнтариши ташкиллаштиришга уринган афғонистонлик афв этилди\n11:44 / 17.09.2018


«Ичкари»даги ҳокимнинг шахсий кабинети блокланди - xabar.uz\n09.06.2022 11:41 0 3118\n6 ва 7 июнь кунлари айни ўша вақтда қамоққа олинган Андижон шаҳар ҳокими Баҳром Ҳайдаровнинг имзоси орқали «E-qaror» электрон платформасида 24 та ҳужжат жойлангани ҳақида ёзгандик.\nҲозирда ушбу ҳолат юзасидан Андижон вилояти адлия бошқармаси томонидан 6 ва 7 июнь кунлари қабул қилинган қарор ва фармойишларнинг қонунийлиги жойига чиқиб ўрганилмоқда.\nЎрганиш давомида 2022 йил 6 июнь куни соат 9:43 ва 21:18 оралиғида ҳамда 7 июнь куни 18:10 ва 21:07 оралиғида ҳокимлик девонхонаси мудири С. Қодиржонов томонидан Б.Ҳайдаровга тегишли электрон рақамли имзодан фойдаланилган ҳолда «E-qaror» платформасида 26 та қарор ва фармойишлар имзоланган.\n«UZINFOCOM» МЧЖ мутахассислари томонидан Андижон шаҳар ҳокими Б.Ҳайдаровнинг «E-qaror» электрон тизимидаги шахсий кабинети Адлия вазирлигининг кўрсатмасига асосан блокланди.\nУшбу жараёнда ҳужжатларни сохталаштириш эҳтимоли борлигини инобатга олиб, тегишли материаллар прокуратура органларига юборилади. Ҳар бир қабул қилинган қарорнинг қонунийлиги ўрганиб бўлмагунча, уларни ижрога қаратиш мақсадга мувофиқ эмаслиги юзасидан тегишли ижрочи органларга хабарлар берилди.\nЭслатиб ўтамиз, жорий йилнинг 6 июнь куни Андижон шаҳри ҳокими Баҳром Ҳайдаров гумонланувчи тариқасида процессуал тартибда ушлангани хабари берилганди.\nСўнгра унга нисбатан суд ажрими билан «қамоққа олиш» эҳтиёт чораси қўлланди.\nЖамият 18/06, 14:02\nАндижон шаҳрининг янги ҳокими эски ҳоким қарорларини бекор қилди\nЖамият 14/06, 18:53\nЖамият 09/06, 18:29\nЯна Андижон, яна ҳоким...\nЖамият 08/06, 11:06\nҒалати жумбоқ: «ичкари»даги ҳоким «ташқари»да қандай ишлаши мумкин?


"Қалбга жойла вафони" китоби, Сулаймон Ҳайдаров\nИқтидорли замондошимиз Сулаймон Ҳайдар қаламига мансуб мазкур сатрлар «Қалбга жойла вафони» тўплами мундарижасини белгилаб турибди. Касби иқтисодчи — молия ходими бўлган Сулаймон Ҳайдар учун шоирлик иккинчи истеъдод. Сўнгги йилларда ёзган битикларини тўплаб, шеърият мухлисларига ҳавола этмоқда. Ўқинг, шеърлар, қўшиқлар, ғазаллар Сизда илиқ таассурот қолдиради, деган умиддамиз.\nКалбга жойла вафони


АҚШнинг Жанубий ва Марказий Осиёдаги савдо ишлари бўйича вакилининг ёрдамчиси Марк Линскотт (ўртада) журналистлар билан минтақавий савдо сиёсати ҳақидаги суҳбат чоғида, 12 декабрь, Олма-ота. (Владимир Третяков)\nОЛМА-ОТА – Қозоғистон ва АҚШ ўртасида маҳсулотлар, қишлоқ хўжалиги ва ишлаб чиқариш соҳаларидаги савдо ҳажми икки мамлакат манфаатларига мос ҳолатда ўсишда давом этяпти, дейишмоқда Америка ва қозоғистонлик расмийлар.\nСавдо ишлари бўйича АҚШ вакили идорасига кўра, икки мамлакат ўртасидаги савдо-сотиқ ҳажми 2016 йилда 1,9 млрд. долларга (628,9 млрд. қозоқ тенгеси) етди.\nАҚШдан Қозоғистонга импорт ҳажми 1,1 млрд. долларга (364,1 млрд. тенге) етди, Қозоғистон эса АҚШга 742 млн. долларлик (245,6 млрд. тенге) маҳсулот экспорт қилди.\nҚўшма Штатлар тижорат департаментининг сўнгги маълумотларига кўра, АҚШ маҳсулотларининг Қозоғистонга импорти 2015 йилда 3 мингта иш ўрнини қўллаб-қувватлади.\nЎзаро манфаатдор савдо шериклари\nАҚШнинг Жанубий ва Марказий Осиёдаги савдо ишлари бўйича вакилининг ёрдамчиси Марк Линскоттнинг сўзларига кўра, Америка Қўшма Штатлари Қозоғистоннинг энергетика, туризм, соғлиқни сақлаш ва фойдали қазилмалар соҳаларига «биринчи рақамли» инвестор ҳисобланади.\n«Бу йил ўзаро савдо ҳажми ўтган йилдагига нисбатан каттароқ бўлиши – 1,66 млрд. долларига (549,5 млрд. тенге) етиши кутилмоқда», деди Карвонсаройга 11-13 декабрь кунлари Олмаотада АҚШ ва Марказий Осиё ўртасидаги савдо ва инвестициялар бўйича Доиравий келишувнинг йиллик кенгаши йиғилишида иштирок этган Линскотт.\nҚозоғистоннинг қишлоқ хўжалиги ва ишлаб чиқариш секторлари катта истиқболга эга, деди у ва Қозоғистон тадбиркорларга яратиб берадиган шароитларга кўп нарса боғлиқ бўлишини қўшимча қилди.\n«Қозоғистонда кўплаб ислоҳотларни бошдан кечирмоқда», деди у. «Интеллектуал мулк муҳофазасини яхшилаш, коррупсия даражасини белгиловчи маъмурий тўсиқларни камайтириш АҚШ билан ҳамкорликни ривожлантиришга янада кўпроқ имкониятлар яратади.»\nҚозоғистон ҳукумати АҚШинвестициялар учун жалб қилиш режалаштирилган11 та етакчи мамлакатдан бири эканини урғулаган.\n«Иқтисодий имкониятларни эътиборга олган ҳолда 36 потенциал мамлакат аниқлаб олинди, уларнинг 11 таси устувор аҳамиятга эга (жумладан, Америка Қошма Штатлари)», деди 8 декабрь куни Остонада Инвестиция ва тараққиёт вазирлигининг сармоялар қўмитаси раиси ўринбосари Лариса Жумагалиева.\n«Ташқи ишлар вазирлиги билан биргаликда шундай устувор аҳамиятга эга ҳар бир мамлакат билан ишлаш учун алоҳида ёндашув ҳамда махсус тадбирлар режасини ишлаб чиқмоқдамиз», деди у.\nИнвестиция ва тараққиёт вазирлиги хорижий инвесторлар, жумладан трансмиллий корпорацияларни Қозоғистон иқтисодиётига сармоя киритишга жалб қилиш бўйича фаол иш олиб бормоқда, деди у.\nМарказий Осиёда савдо ва сармоя сиёсатини шакллантириш\n2004 йилда АҚШ ва Марказий Осиё давлатлари томонидан имзоланган АҚШ ва Марказий Осиё ўртасидаги савдо ва инвестициялар бўйича Доиравий келишув асосида АҚШ ҳукумати Марказий Осиё билан савдо алоқаларни ривожлантиришга кўмаклашмоқда.\nШундан сўнг, иштирокчилар Доиравий келишувга боғлиқ равишда кенгаш мажлисини, ҳудудга Америка сармояларини жалб қилиш бўйича ҳар йили музокаралар отказишга келишиб олишди. Бу кенгашда Афғонистон кузатувчи мақомига эга.\nКенгаш мажлиси ҳар йили ўтказилади. 2016 йил апрель ойида у Қирғизистоннинг Бишкек шаҳрида бўлиб ўтди.\n«АҚШ доиравий келишувни Марказий Осиё мамлакатлари билан савдо ва сармоя масалалари бўйича ўзаро ҳамкорлик платформаси сифатида кўради», деди Линскотт.\nЛинскоттнинг айтишича, Доиравий келишувнинг асосий мақсади Марказий Осиёда савдо ва сармояни шакллантириш, имкон қадар кўпроқ хусусий корпорацияларни жалб қилиш ҳамда ушбу соҳаларда вужудга келган жорий муаммоларга ечим топиш учун ҳаракат режасини ишлаб чиқишдир.\nБожхонадан товарлар ўтишини тезлатиш, товарларни баҳолаш, ҳудудда савдо тўсиқларини бартараф қилиш ҳамда интеллектуал мулк муҳофазаси бунга мисол бўлади, деди у.\n«Хусусий мулк соҳасидаги ахборотни ҳимоя қилиш муҳим масала», деди у. «Бунинг ёрдамида Қозоғистон Америка Қўшма Штатлари билан савдо алоқаларини ривожлантиришга қодир бўлади.»


ОСОЙИШТАЛИК БОР ЖОЙДА ҳуқуқ\nЯНГИ ҚУРИЛГАН УЙЛАР КАЛИТИ ҲАРБИЙ ХИЗМАТЧИЛАР ОИЛАЛАРИГА ТОПШИРИЛДИ\nЯНГИ ЎЗБЕКИСТОННИ АЛБАТТА, ЁШЛАР БИЛАН БИРГА ҚУРАМИЗ\nГлавная / Ҳуқуқ / ОСОЙИШТАЛИК БОР ЖОЙДА\nОСОЙИШТАЛИК БОР ЖОЙДА\nҲуқуқбузарлик ва жиноятчиликка қарши курашиш жиддий ва муҳим вазифадир. Инсон тинч ва хотиржам яшашни хоҳлайди. Осойишталик бор жойда барака ва ривожланиш бўлади.\nВилоят ИИБ транспортда хавфсизликни таъминлаш бошқармаси ходимлари вояга етмаганлар ўртасида ҳуқуқбузарликларни олдини олиш учун қатор профилактик тушунтириш ишларини амалга оширмоқдалар. Асосий вазифа жиноятни ёки ҳуқуқбузарни топиш ва жазолаш эмас, балки буларни содир этилишига шароит яратиб бераётганларни аниқлаш ва тизимли муаммолар билан ишлашдир.\nЖумладан, темир йўл изларида белгиланмаган жойдан кесиб ўтмаслик, темир йўл атрофида чорва молларини боқмаслик, ўтиб кетаётган вагонларга тош отмаслик тўғрисида эслатма бук-летлар мунтазам тарқатиб келинмоқда.\nШунингдек, вилоятимизнинг қатор туманларида нохуш холатларнинг олдини олиш юзасидан уйма-уй юриш орқали аҳоли вакиллари билан учрашиб, муаммоларни аниқлаб, жойида ечимини топиш чоралари кўрилмоқда. Худди шу масала бўйича мактаб, коллеж ўқувчилари ва олий ўқув юрти талабалари билан хам учрашувлар ўтказиб келинаётир.\nШунингдек, жиноятчилик ва ҳуқубузарлик-ларни олдини олиш борасидаги МФЙ, маҳалла фаоллари билан ҳамкорликда турли тадбирлар ўтказилиб келинмоқда. Чунки жиноятчилик, ҳуқуқбузарликка қарши курашиш фақат ҳуқуқ-тартибот органларининг эмас, балки кенг жамоатчиликни ҳам муҳим вазифаси бўлмоғи лозим.\nвилоят ИИБ транспортда ХТБ Хива бекати бўлинма бошлиғи, капитан.


Дубайда биринчи робокоп ишга киришди\n19:00 / 01.06.2017\nДубай кўчаларида илк робот-полициячи хизмат қилишга киришди.\nРобот дунёдаги энг баланд иморат – Бурж Ҳалифа миноралари олдида иш бошлаган. "Робокоп" полициячилар бош кийимини кийиб олиб, ғилдиракларда ҳаракатланади ва хизмат учун сенсорли экрандан фойдаланади. Шунингдек, у видеони полиция участкасига юбориш ва эҳтимолий гумонланувчиларни аниқлаш учун камера билан жиҳозланган.\nБиринчи робот-полициячи асосан туристик жойларда хизмат олиб боради. Полициянинг маълум қилишича, 2030 йилга келиб роботлар сонини ходимлар таркибининг 25 фоизига қадар етказиш мўлжалланган.\nРоботнинг бўйи - 170 сантиметр, оғирлиги - 100 килограмм. Бундан ташқари, “ҳис-туйғулар детектори” билан жиҳозланган, у бир ярим метрлик масофада имо-ишоралар ва қўл ҳаракатларини пайқайди ҳамда олти тилда мулоқотга кириша олади.


Трамп: «Коронавирус пандемиясини тарқатганлиги Хитойга қимматга тушади» - Daryo\n15:27, 08.10.2020 41928\nТрамп: «Коронавирус пандемиясини тарқатганлиги Хитойга қимматга тушади»\nАҚШ президенти Дональд Трамп Twitter’даги видеомурожаатида Хитойга коронавирус тарқатганлиги қимматга тушишини айтди, деб ёзади «Коммерсантъ».\nТрампнинг айтишича, америкаликлар худди президент каби даволаниши учун уларга касалхоналарда коронавирусга қарши дорилар бепул тарқатилади.\n«Бундай воқеа юз бергани сизларнинг айбингиз эмас, бу Хитойнинг айби. Хитойга эса бизнинг мамлакатга қилган иши қимматга тушади. Хитойнинг бутун дунёга қилган иши қимматга тушади. Шуни эсда тутинглар», — деди президент.\nУнинг маълум қилишича, Америка вакцинаси сайловлардан кейин чиқиши мумкин. Дональд Трамп буни сиёсий келишмовчиликлар билан изоҳлади. Эслатиб ўтамиз, АҚШда президент сайловлари 3 ноябрь куни бўлиб ўтиши керак.\nАввалроқ АҚШ президенти Дональд Трампни COVID-19’дан даволаш нархи 100 минг доллардан ошиши мумкинлиги ҳисоблаб чиқилган эди.\nДональд Трамп ўз тарафдорлари билан учрашиш учун бироз вақтга шифохонани тарк этгани хабар берилган эди. Шунингдек, у коронавирусга топширган биринчи тестининг жавоби ижобий чиққанини яширгани маълум бўлганди. 6 октябрь куни эса коронавирусга чалинган АҚШ президенти Дональд Трампга ҳарбий госпиталдан жавоб берилгани хабар қилинди.\n19:09, 08.10.2021 57291\n21:00, 07.10.2021 53343\n12:00 Бугун 1272\n11:49 Бугун 4204\n11:47 Бугун 4302\n11:29 Бугун 3810\n20:37, 22.10.2021 114945\n22:36, 22.10.2021 58424


Ашхободда коронавирус қурбони бўлган турк дипломатининг яқинлари прокуратурага мурожаат қилди\n23 май 2022, Тошкент вақти: 05:09\nТуркманистонда вафот этган турк дипломатининг беваси эрининг ўлимига сабаб бўлган вазият учун масъул мансабдор шахслар устидан Туркия жумҳурияти прокуратурасига шикоят аризаси билан мурожаат қилди.\nТуркиянинг Туркманистондаги элчихонаси дин ишлари бўйича маслаҳатчиси Кемал Учқун шу йил июлида Ашхободдаги кардиология касалхонасида оламдан ўтгани ҳақида Озодлик аввал хабар қилган. Унинг COVID-19 важидан вафот этгани тахмин қилинганди.\nДипломатнинг беваси Гузиде Учқун Туркманистонга санитар учоғи етиб бориши ва Ашхобод шифохонасида 11 кун ётган эрининг ватанига қайтарилишига эришиш учун барча чораларни ишга солмаган амалдорларни жавобгарликка тортишни талаб қилмоқда.\nТуркияда чиқадиган Sozcu нашрининг ёзишича, Кемал Учқуннинг беваси прокуратурага ёзган ўз аризасида Туркия Соғлиқни сақлаш вазирлигининг тез тиббий ёрдам хизмати бош директори Семиҳ Қўрқут, Туркиянинг Ашхободдаги элчиси Тўған Ўрал, дин ишлари бўйича вице-президент Селим Арғун ва Дин ишлари бошқармасининг хорижий ишлар бўйича бош директори Эрдал Аталайни жавобгарликка тортишни сўраган.\n57 ёшли дипломат Кемал Учқун Ашхобод касалхонасида 7 июль куни, туркманистонлик врачлар иддаосича, пневмониядан вафот этган. Бироқ флюорография тасвирларини (бу тасвирларни Туркиядаги яқинларига Кемал Учқуннинг ўзи юборганди) ўрганиб чиққан туркиялик врачлар хулосасига кўра, дипломат 90-99 фоизлик эҳтимол билан коронавирусга чалинганди.\nОзодлик туркман хизматининг дипломат ўлимидан аввалги ҳолатлардан хабардор манбаси К. Учқун турк расмийларига ўзини ватанига эвакуация қилиш илтимоси билан мурожаат қилган, бироқ расмий Ашхобод Туркия санитар учоғини қабул қилишдан бош тортганини айтган.\n“Туркманистон уни олиб чиқишга рухсат бермади, чунки ўз ҳудудида COVID-19 мавжудлигига оид маълумотнинг чиқиб кетишини истамади, Туркия ҳукумати эса етарли даражада сиёсий босим ўтказгани йўқ. Туркман расмийлари мамлакатда коронавирус билан боғлиқ вазиятни яшириш учун у вафот этгунича учоқни киргизишмади”, дея иддао қилган манба.\nОзодликнинг туркман хизмати 20 декабрь куни бу манба билан боғланганида у Кемал Учқуннинг яқинлари ишга масъулиятсизлик билан ёндашган ва дипломат эвакуациясига тўсқинлик қилган Туркманистон расмийларининг ҳам жавобгарликка тортилишига эришмоқчи эканини айтиб берган.\nSozcu нашри дипломат беваси Гузиде Учқуннинг туркман врачлари турк дипломатини коронавирус муолажасига мўлжалланмаган антибиотиклар билан даволаганини келтирган. К. Учқуннинг аҳволи бир неча кун давомида муттасил ёмонлашиб бораверган, бироқ у тегишлича муолажа олмайгина қолмай, яқинларининг Туркия расмийларидан тезлик билан санитар учоғини ташкил этиш талаби ҳам натижасиз қолган.\n“Мен эримнинг Туркияга олиб келиниши учун санитар учоғи ёки исталган бошқа воситани йўллашни талаб қилдим. Унинг вафотига қадар ҳар куни аризалар ёздим, эвакуация учун зарур бўлган барча ҳужжатларни тақдим этдим. Аммо элчихона, Дин ишлар бошқармаси ва Соғлиқни сақлаш вазирлиги бу ишни қилиш учун керагича ҳаракат қилмадилар”, деган дипломатнинг беваси Гузиде Учқун.\nОзодлик манбасига кўра, Ашхобод касалхонасида ётган Кемал Учқун ҳам тезлик билан эвакуация қилинишини талаб қилган. Туркия ҳукумати, манбага кўра, эвакуация жараёнини бошлаган ва Туркманистон томонига санитар учоғининг мамлакатга кириши учун рухсат сўраган. Бироқ, манба иддаосича, Туркманистон томони изн бермай, бу ишни қўлдан келганча чўзган.\nКемал Учқун Ашхободдаги кардиология касалхонасида 7 июль куни маҳаллий вақт билан кечки соат 9 ларда жон таслим қилган. Врачлар Туркманистон томонга дипломат пневмония қабатида юрак етишмовчилиги туфайли вафот этганини билдирганлар.\nТуркия санитар учоғига Кемал Учқун вафот этганидан бир суткадан кўпроқ ўтиб – 9 июль тунидагина учиб келишга рухсат берилган. Дипломатнинг жасади у туғилган Денизли шаҳрига олиб кетилган ва 12 июль куни дафн этилган.\nОзодликнинг туркман хизмати Туркиянинг Ашхободдаги элчихонаси ва Туркия Ташқи ишлар вазирлигига манбанинг иддаолари юзасидан изоҳ сўраб, мурожаат қилган. Кемал Учқун 2018 йилдан бери ишлаган Туркиянинг Ашхободдаги элчихонаси таҳририят саволлари ўзларининг собиқ ходимлари ўлими билан боғлиқ ҳолатларга алоқадорлигини эшитишлари билан трубкани қўйиб қўйганлар. Элчихонага қайта уланиш уринишлари самара бермаган. Туркия Ташқи ишлар вазирлиги ходимлари эса Озодлик мухбири саволларига жавоб бериши мумкин бўлган бирор расмий билан боғлаб беролмаганлар. Туркия ТИВ билан боғланишга кўплаб уринишлар ҳам, одатдагидек, натижа бермаган.\nТуркманистон расмийлари ҳали-ҳануз мамлакатда биронта ҳам коронавирус ҳолати қайд этилмаганини иддао қилиб келади.\nБироқ Озодликнинг Туркманистондаги мухбирлари коронавирус асоратлари бўлган хасталар сони ошиб бораётгани, касалхоналар тўлиб-тошгани, чекловлар кучайиб бораётгани, карантин ҳудудлари кенгаяётгани ва тиббиёт ходимлари дохил вафот этаётганлар сони кўпаяётгани ҳақида муттасил хабарлар йўллаш орқали расмий баёнотларни рад этмоқдалар.


Бугун 30 та ҳолатда аҳоли орасида коронавирус аниқланди\nССВ томонидан коронавирус аниқланиши бўйича сўнгги маълумотлар тақдим этилди. Маълум бўлишича, бугун соат 23:30 ҳолатига кўра яна 23 кишида коронавирус аниқланган бўлиб, мамлакатда умумий зарарланганлар сони 8222 нафарга етди.\nЯнги касалланиш ҳолатларининг 17 нафари Карантин марказидаги фуқаролар орасида, 4 нафари Тошкент шаҳрида аҳоли орасида, 2 нафари Самарқанд вилоятида коронавирусга чалинганлар билан мулоқотда бўлиб, карантинга олинган фуқаролар орасида аниқланган.\nШунингдек, бугун кун давомида 274 ҳолатда касаллик қайд этилган. Шундан 244 нафари Карантин муассасаларида, 30 нафари аҳоли орасида (шундан 20 нафари Тошкент шаҳрида, 6 нафари Бухоро вилоятида, 4 нафари Жиззах вилоятида) аниқланган.\nБундан ташқари, бугун 167 нафар бемор соғайиб, тузалганларнинг умумий сони 5496 нафарни ташкил этаётгани қайд этилди.\n2702 нафар бемор даволанмоқда, улардан 19 нафари оғир, 6 нафари эса ўта оғир аҳволда.\nЎзбекистонда коронавирус билан зарарланганлар сони 8 минг нафардан ошди\nТошкент шаҳри ва вилоятида коронавирусга чалинганлар аниқланди\nКун давомида 54 ҳолатда аҳоли орасида коронавирусга чалинганлар аниқланди. Шуларнинг 39 нафари Тошкентда қайд этилди\nЎзбекистонда 17 соат ичида 220 кишида коронавирус аниқланди\nКун давомида нечта фуқарода коронавирус аниқланди?\nЎзбекистонда бир кунда 200дан ортиқ кишида коронавирус аниқланди. 4та ҳудудда аҳоли орасида қайд этилди


ҲАРБИЙЛАР САЙЛОВДА ФАОЛ ҚАТНАШАДИ - AUZ.UZ\nЖорий йил октябрь ойида ўтказиладиган Ўзбекистон Республикаси Президенти сайлови яқинлашган сайин сайловчиларда сайловга оид турли саволлар келиб чиқиши ва маълумотлар билан танишишга талаб кучайиши табиий. Сайловчиларга бўлажак сайлов ҳақида батафсил маълумотларни етказиш мақсадида Ўзбекистон “Адолат” СДП Андижон вилоят кенгаши томонидан жойларда тарғибот тадбирлари ташкил этилмоқда. Андижон шаҳридаги\nАндижон шаҳридаги Қоровул қўшинлари қўмондонлигига қарашли 7553-ҳарбий қисмда “Сайлов қонунчилиги ва сайловчи” мавзусида ташкил этилган тадбир айни шу мақсадга қаратилди.Унда ҳарбийлар, партия фаоллари ва ҳуқуқшунослар иштирок этди.\nҲарбийларга Сайлов Кодекси ҳақида, бўлажак сайловнинг Конституциявий ҳуқуқий асослари, сайловчининг ҳуқуқлари, сиёсий партиялар кузатувчилари, ваколатли вакиллари, ҳуқуқлари, сайловларнинг умумэътироф этилган халқаро демократик тамойиллари ҳақида тушунча берилди. Бўлажак Президент сайлови “Бир сайловчи бир овозга эга” тамойили асосида ўтишлиги таъкидланди.\nШунингдек, ҳар бир сайловчи ўзи овоз беришда иштирок этадиган сайлов участкасини билиши, сайловчилар рўйхатидан хабардор бўлиши, сайлов кунига қадар қаерда овоз бериши мумкинлиги ҳақида аниқ маълумотларга эга бўлиши зарурлиги таъкидланди. Иштирокчиларни қизиқтирган саволларга жавоб берилди.\nЎз ўрнида Ўзбекистон “Адолат” СДПнинг сиёсий майдондаги ўрни, ғоялари ва партия лойиҳалари хақида ҳам сўз юритилди.


00:00 / 15.04.2007 | eski savollar | 2162\nАссалому Алайкум шайх ҳазратлари.Савол: Увайс Қароний Яманлик киши пайгапбаримиз замонларида яшаб пайгамбаримизни курмасдан у киши олиб келган барча нарсага иймон келтирган экан, ва пайгамбаримизга булган қаттиқ муҳаббати сабабли, пайгамбаримиз васийят қилиб у кишига уз ҳирқаларини қолдириб кетган эканлар. Ҳақийқатдан ҳам шундай булганми? Агар шундай булган булса уша ҳирқалари ҳозир ҳам борми? Бор булса қаэрда?Жавобингиз учун Аллоҳ сиздан рози булсин.\nТОБЕЪИЙНЛАРНИНГ ЯХШИСИ УВАЙС ҚОРАНИЙ РОЗИЯЛЛОҲУ АНҲУУшбу сатрлар қаҳрамони Увайс Қораний розияллоҳу анҳу Яманлик солиҳ киши бўлганлар. У киши Расулуллоҳ соллаллоҳу алайҳи васалламга у зотнинг ҳаётликларида иймон келтирганлар. Аммо ўзларига мулоқот бўлиб у зотни кўра олмаганлар. Шунинг учун саҳобий бўла олмай тобеъин бўлиб қолганлар. .Умар ибн Хаттобдан ривоят қилинади:«Мен Расулуллоҳ соллаллоҳу алайҳи васалламнинг:«Албатта, тобеъинларнинг яхшиси Увайс деб аталадиган кишидир. Унинг волидаси бор. Унда оқлиқ бор эди. Унга амр қилинглар. Сизларга дуо қилсин», дедилар».Муслим ривоят қилган.Расулуллоҳ соллаллоҳу алайҳи васалламнинг ўзлари кўрмаган одам ҳақида ахборотлар беришлари мўъжизадир.Расулуллоҳ соллаллоҳу алайҳи васалламнинг саҳобаларга Увайс Қораний розияллоҳу анҳунинг дуоларини олишга тарғиб қилишлари у кишининг фазлларига далолат қилади.Усайр ибн Жобир розияллоҳу анҳудан ривоят қилинади:«Аҳли Кўфа Умарнинг олдига ҳайъат бўлиб келдилар. Уларнинг ичида Увайсни масхара қиладиган бир киши бор эди. Бас, Умар:«Бу ерда қаранийлардан бирорта борми?» деди.Ҳалиги одам келди. Бас, Умар унга:«Батаҳқиқ, Расулуллоҳ соллаллоҳу алайҳи васаллам, сизга Ямандан бир одам келади. Уни Увайс дейдилар. Яманда биттагина онасидан бошқани қолдирмаган бўлади. Унда оқлик бор эди. Бас, Аллоҳга дуо қилган эди. Ундан ўшани кетказди. Фақат бир динорча ёки дирҳамча жой қолди, холос. Сиздан ким унга йўлиқса, бас у сизларга истиғфор айтишини сўрасин, дедилар», деди».Муслим ривоят қилган.Увайс Қораний розияллоҳу анҳу хокисор одам бўлган эканлар У киши ўзларини жуда ҳам камтарона тутганларидан кўпчилик этибор ҳам бермас экан. Баъзи бирлар эса масхара ҳам қилар экан.Ушбу ривоят ҳам ўша Увайс Қораний розияллоҳу анҳуни масхара қиладиганлардан бирининг сабабидан ворид бўлган экан.«Аҳли Кўфа Умарнинг олдига ҳайъат бўлиб келдилар. Уларнинг ичида Увайсни масхара қиладиган бир киши бор эди». Умар ибн Хаттоб розияллоҳу анҳу халифаликлари вақтида у кишининг олдиларига турли вилоятларнинг ҳайъатлари келиб турар эди. Мана, Кўфадан ўша ҳайъатлардан бири Умар ибн Хаттоб розияллоҳу анҳунинг қабулларгиа кирдилар. Ҳайът аъзолари билан таниша туриб:«Бас, Умар:«Бу ерда бирорта қаранийлардан борми?» деди.Ҳалиги одам келди». Умар ибн Хаттоб розияллоҳу анҳунинг саволларидан кейин ҳалиги Увайс Қораний розияллоҳу анҳуни масхара қилиб юрадиган одам келди.«Бас, Умар унга:«Батаҳқиқ, Расулуллоҳ соллаллоҳу алайҳи васаллам, сизга Ямандан бир одам келади. Уни Увайс дейдилар.Расулуллоҳ соллаллоҳу алайҳи васаллам келажакда бўладиган нарсадан хабар берган эканлар. У зот Увайс Қораний розияллоҳу анҳуни Ямандан Ҳижозга келишларини аввалдан айтиб қўйган эканлар. Бу Увайс Қараний розияллоҳу анҳунинг фазлларидан далолатдир.«Яманда биттагина онасидан бошқани қолдирмаган бўлади». Демак, Увайс Қораний розияллоҳу анҳу онасидан бошқа ҳеч кими йўқ зот эканлар. Қориндош уруғ, бола-чақа деган гаплар йўқ экан.«Унда оқлик бор эди. Бас, Аллоҳга дуо қилган эди. Ундан ўшани кетказди. Фақат бир динорча ёки дирҳамча жой қолди, холос». Бундан Увайс Қораний розияллоҳу анҳуда пес касали бўлгани чиқади. Аммо у киши дуоси қабул бўладиган кишилардан эдилар. Шунинг учун дуолари билан ҳатто тузалмас касаллардан бўлган пес касали ҳам тузалган экан. Фақат озгина жойи Аллоҳ ирода қилган ҳикматга биноан қолган экан.«Сиздан ким унга йўлиқса, бас у сизларга истиғфор айтишини сўрасин, дедилар».Увайс Қораний розияллоҳу анҳунинг фазллари шу ерда яна бир бор намоён бўлмоқда. Пайғамбар соллаллоҳу алайҳи васаллам саҳобаларга Увайс Қораний розияллоҳу анҳудан дуо сўрашга амр қилмоқдалар. Усайр ибн Жобир розияллоҳу анҳудан ривоят қилинади:«Умар қачон унга Ямандан мадад кучлари келса:«Ичингизда Увайс ибн Омир борми?» деб сўрар эди. Охири у Увайсни топди ва:«Сен Увайс ибн Омирмисан?» деди.«Ҳа», деди.«Муроддан, кейин Қаранданмисан?» деди.«Ҳа», деди.«Сенда песлик бўлиб, ундан тузалгансану фақат бир дирҳамча жой қолганми?» деди.«Ҳа», деди.«Волиданг бор-а?» деди.«Ҳа», деди.«Мен Расулуллоҳ соллаллоҳу алайҳи васалламнинг, сизларга Яман аҳли мадад кучлари ичида Увайс ибн Омир келади. У Муроддан, кейин Қарандандир. Унда песлик бор эди. Ундан тузалгану фақат бир дирҳамча жой қолган. Унинг волидаси бор. Унга яхшилик қилади. У агар Аллоҳга қасам ичса, У зот унинг қасамини бажо қилади. Агар ундан сенга истиғфор айтишини сўрай билсанг, ундан истиғфор айтишини сўра, деганларини эштиган эдим. Менга истиғфор айт», деди.Бас, у истиғфор айтди. Умар унга:«Қаерга боришни истайсан?» деди.«Кўфага», деди.«Уернинг омилига мактуб ёзиб берайми?» деди.«Заифҳол одамлар ичида бўлмоғим мен учун маҳбубдир», деди.Келаси йили уларнинг ашрофларидан бир киши ҳажга келди. Умар ундан Увайс ҳақида сўради.«Уни уйи сочилган, матоҳи оз ҳолда тарк қилиб келдим», деди.Умар унга мазкур ҳадисни эшиттирди. Ҳалиги одам қайтгандан сўнг Увайснинг олдига борди ва:«Менга истиғфор айт», деди.«Сен эндигина солиҳ сафардан келдинг. Сен менга истиғфор айт», деди.«Менга истиғфор айт», деди.«Сен эндигина солиҳ сафардан келдинг. Сен менга истиғфор айт», деди.Сўнгра бир оз туриб:«Умарга учрадингми?» деди.«Ҳа», деди.Шунда Увайс унга истиғфор айтди. Одамлар унинг кимлигини билиб қолдилар. Шунда у бошини олиб чиқиб кетди».Муслим ривоят қилган.Ҳақиқий валийлар шундоқ бўладилар. Улар ўз фазлларини оммадан беркитадилар. Увайс Қораний розияллоҳу анҳу ҳам ўшалардан эдилар. Одамлар у зотнинг валоятларини билиб қолганларидан кейин бошларини олиб чўлу саҳроларга чиқиб кетганлар.Аллоҳ таоло Увайс Қораний розияллоҳу анҳудан рози бўлсин!Саволда зикр қилинган хирқа Истанбулда.


Аспинэлл UFC собиқ чемпионини қийинчиликсиз енгди (видео)\n21 февраль, 2021, 11:18\nОрловскининг даври ўтган.\nБироз аввал, Америка Қўшма Штатларининг Лас Вегас шаҳрида "UFC Vegas 19" турнири якунланди. Ушбу мусобақанинг асосий кардини очиб берган жанг UFCнинг оғир вазндаги собиқ чемпиони Андрей Орловски ва Том Аспинэлл ўртасида кечди.\nТом биринчи раундда ҳам нокаутга яқин келганига қарамай, Орловскининг тажрибаси тўқнашув муддатини бироз узайтирди. Иккинчи раундни фаол бошлашга уринган чемпион тезкор тэйк-даун қабул қилиб олди. Раунд ярмида Андрей Орловски мағлуб бўлганини билдирувчи сигнални берди.


“Қийноққа солган инсон албатта 10 йилгача озодликдан маҳрум қилинади” ... - UzNews.uz\n21 октября, 12:42 403 0\n“Қийноққа солган инсон албатта 10 йилгача озодликдан маҳрум қилинади” — Светлана Артикова\nБош прокурор ўринбосари мамлакатда қийноққа солиш тўғрисидаги саволга жавоб берди.\nКеча, 20 октябрь куни Халқаро медиа-холлда “Қонун устуворлигини, инсон ҳуқуқлари ва манфаатларини таъминлаш-мамлакат тараққиёти ва халқ фаровонлиги гаровидир” мавзусида мулоқот бўлиб ўтди.\nТадбирда бош прокурорнинг ўринбосари Светлана Артикова, Олий суд, Адлия вазирлиги, Омбудсман, Инсон ҳуқуқлари бўйича миллий марказ ва бошқа қатор ташкилотлар вакиллари ҳамда экспертлар иштирок этди.\nҚийноқлар давом этиш ёки этмаётганлиги, Ўзбекистон ҳусусида эълон қилинган хорижий ҳисоботларга расмийларнинг фикри борасидаги саволга бош прокурор ўринбосари Светлана Артикова қуйидагича жавоб берди.\n“Афсуски беш қўл баробар эмас. Ўзбекистонда ҳам инсоннинг ҳуқуқи бузилади. Лекин бир нарсага алоҳида эътибор қаратмоқчиман. Энг асосийси ўзимизнинг давлатимизни ўзимиз қуряпмиз. Халқаро ҳамжамиятнинг тенг ҳуқуқли аъзоси бўлиш учун биз бир қатор конвенцияларни русификация қилдик. Мана, ОАВ орқали эшитаётганлар яна бир қайтараман эшитинглар, қийноққа солган инсон албатта 10 йилга қадар озодликдан маҳрум қилинади”, - дея таъкидлади Светлана Артикова.\n3 декабря, 11:54 2104 0\n3 декабря, 16:53 894 0\n3 декабря, 13:29 819 0\n3 декабря, 14:56 811 0\n4 декабря, 20:02 621 0


Жанубий Кореяда севишганлар бир-бирига Tesla ва бошқа компаниялар акцияларини совға қилишмоқда » Ўзбекистон янгиликлари – Zamin.uz\n, 23 2021, 04:40\n13 мая, 18:00 1 164 Дунё\nЖанубий Кореяда севишганлар бир-бирига романтик совғалар ўрнига Tesla, Apple ва Starbucks’нинг қимматли қоғозларини совға қилишни бошлади, деб ёзади Esquire.\n2020 йилнинг 24 декабридан бошлаб фойдаланувчилар KakaoTalk мессенжерининг KakaoGift дўконига жойлаштирилган Shinhan Investment инвестиция компаниясининг қимматли қоғозларини харид қилишлари мумкин. Дастурдаги энг оммабоп акциялар Tesla компаниясига тегишли бўлиб, унинг нархи 26 доллардан бошланади. Фойдаланувчилар, шунингдек, тез-тез Apple, Starbucks ҳамда Netflix қоғозларини харид қилмоқда.\nСовға қилинган акцияни олиш учун брокерлик ҳисобини очиш ва совға картасининг кодини рўйхатдан ўтказиш зарур. Кореянинг Chosun Ilbo нашри маълумотларига кўра, декабрдан буён Shinhan Investment 20 мингдан ортиқ совға карталарини сотган. Акцияларнинг аксариятини 20-30 ёш оралиғидаги фойдаланувчилар харид қилган.\nМарт охирида KakaoGift’га, шунингдек, КB Securities инвестиция компанияси ҳам акцияларини жойлаштирган бўлиб, бир дона қимматли қоғоз нархи 8,9 долларни ташкил этади. Дастлабки 20 кун давомида компания Amazon, МGM, Nike ва бошқа брендларнинг акциялари бор 3,4 миллиондан ортиқ совға карталарини сотган.\nСаудия Арабистони жамғармаси нархлар тушганидан фойдаланиб АҚШдаги энг йирик компаниялар акцияларини сотиб олди 17 мая, 07:42\nЛукашенко Илон Маск Tesla совға қилди деб мақтанганди. Маскнинг эса бундан хабари йўқ 07 сен, 00:30\nБеларусь президенти Александр Лукашенко Илон Маск унга Tesla совға қилганини айтди 04 сен, 16:20\nҚирғизистонда Путинга совға қилинган от ва итнинг нархи ошкор этилмади 01 апр, 23:30\nЖанубий Корея Шимолий Кореяга 200 тонна мандарин совға қилди (фото) 11 ноя, 18:33\nТуркман аёллари 8 мартда президентдан $11 совға олишади 01 мар, 22:45


Германия Тожикистоннинг "жиҳодчи"ни қайтариш талабига жавоб бермаяпти\nҲуқуқни муҳофаза қилувчи органларга кўра, Германия ҳудудида қўлга олинган, "Исломий давлат" аъзоси деб гумон қилинаётган тожикни экстрадиция қилиш ҳақидаги Тожикистон ҳукуматининг илтимосига жавоб бермаяпти.\nҲуқуқни муҳофаза қилувчи тизимидаги манбага кўра, 30-ёшли йигит июн ойида Карлсруэ (шимолий Рейн-Вестфалия) шаҳрида қўлга олинган. Германиянинг тегишли тизимларига унинг айбини исботловчи далиллар, жумладан гумондор томонидан суратга олинган, унинг ИШИД сафларида Сурияда жанговар амалиётларда иштирок этганлигига ишора қилувчи видео, жўнатилган.\nШунга қарамасдан Германия ҳалигача Саидовни экстрадиция қилиш масаласи борасида қарор қабул қилмаган ва бу иш юзасидан икки томонлама музокаралар давом этяпти. Манбага кўра, Саидов ўз ватанида қийноқлар ва аёвсиз муносабатга дуч келишини айтиб, Германия ҳукуматидан уни Тожикистонга бермасликни сўраган. Тожикистонда унинг хотини ва икки фарзанди қолган.\nВатанида эса Саидов одам ёллашда ва хорижда жанговар амалиётларда иштирок этганликда айбланади. Расмий маълумотларга кўра, 2015 йил апрелда у Сурияга кетган ва ИШИД сафига қўшилган. У ҳали ҳам Интерпол томонидан қидирилаётганлар рўйхатида. Ўзини қочоқ қилиб кўрсатиб Суриядан Германига қочиб келган.\nЎрта Шарққа кетишдан олдин Саидов ўз ватанида ҳайдовчи бўлиб ишлаган, кейинчалик Россияда меҳнат муҳожири бўлган.


UZ домен қоидаси - сиëсатга аралашманг!\n“Ўзбек футболи фанатлари” uz домендаги энг яхши сайтлардан бири деб топилди.\nЎзбекистонда UZ миллий домени Интернет фестивали якунланди. Фестивал доирасида ўтказилган веб-сайтлар танлови ғолиблари ҳам аниқланди.\n“Ўзбек футболи фанатлари” сайтидан тортиб, “Билайн” уяли телефон ширкати сайти, “Yarmarka.uz” интернет дўкони, “Gazeta.uz” ахборот нашри, Ўзбекистон Алоқа ва ахборотлаштириш агентлиги расмий сайти ва бошқа давлат идоралари сайтлари 16 йўналиш бўйича ўтказилган танловда ғолиб, деб эълон қилинди.\nУшбу форум икки йилда бир марта ўтказилади. Унда фақат UZ доменидаги сайтлар иштирок эта оладилар, холос. Сайтларни интернет технологиялари, санъат, маданият, давлат бошқаруви ва бошқа соҳалардаги мутахассислардан иборат танлов ҳайъати баҳолади.\nҲайъат аъзоларидан бири, www.generation.uz сайти асосчиси Анна Гриценконинг айтишича, танловда UZ миллий доменидаги 700дан ортиқ сайт қатнашган.\n- Фестивалда 700дан ортиқ сайт танлов ғолиби бўлишликка даъвогарлик қилди. Уларнинг ҳар бири, менимча, ўз соҳаси учун муҳим аҳамият касб этувчи, қизиқарли сайтлар. Аxир сайт яратилар экан, демак у кимгадир керак, ким учундир қизиқарли, дейди Анна Гриценко.\nТанлов дастури 13 та тематик ва учта махсус номинацияларни ўз ичига олган. www.islom.uz сайти ўзбек тилидаги энг яхши сайт, Ўзбекистон Адлия вазирлигининг расмий сайти жамоатчилик томонидан танланган энг яхши сайт номинациялари бўйича ғолиб деб топилди.\nТанлов ҳакамлари ҳайъати аъзоси, www.classicmusic.uz сайти асосчиси Ҳусниддин Ато билан суҳбатлашамиз.\nҲусниддин Ато: У ерда 700дан ортиқ сайтлар қатнашди. Тўғриси бирор бир нимани илғаб қолиш қийин бўлди. Кўп сайтларни кўриб чиққанимизда¸ ҳаммасининг ҳам бизнинг эсимизда қолиши қийин бўлди. Мен яқинда журналистика соҳасида очилган www.binafsha.uz сайтини қўллаб-қувватлардим. Ëки бўлмаса victoria.uz деган сайтни. Бу персоналний сайт. Мана¸ биринчи ўринни олган\n"Ўзбекистон футбол фанатлари" сайти. Ҳақиқатан ҳам жуда яхши сайт. Мен сайт нуқтаи-назаридан айтаяпман.\nОзодлик: UZ доменида мустақил сайтларни регистрация қилиш қийин эмасми?\nҲусниддин Ато: Бу нарсанинг ҳеч қанақа қийин жойи йўқ.\nОзодлик: Расмиятчиликлар¸ талаблар йўқми?\nҲусниддин Ато: Йўқ. Талаблар жуда ҳам табиий талаблар. Порно бўлмасин. Маънавиятимизга зарар етказадиган тасвирлар ва маълумотлар бўлмаслиги керак.\n- Сиëсатга¸ тўғриси менинг алоқам йўқ. Мен ўйлайманки¸ бу ерда Ўзбекистон сиëсатига зарар етказадиган информация бўлмаслиги керак. Менда ҳеч қандай бунақа муаммо бўлмаган. Менинг сайтимда ҳеч қанақа сиëсий томони бўлмагани учун мендан ҳеч қандай бунақа нарсани талаб қилишмаган¸ дейди Ҳусниддин Ато.\nҒолиблар орасида мустақил сиёсий ёки ҳукумат назоратидан йироқ бўлган ахборот сайтлари йўқ. Ўз исмини айтишни истамаган ўзбекистонлик Интернет соҳаси мутахассисининг айтишича, UZ доменида мустақил сиёсий сайтларнинг ўзи йўқ. Сиёсий сайтлар бўлгани тақдирда ҳам улар ҳукумат назоратидаги сайтлардир.\n- UZ миллий доменидаги интернет сайтларининг ичида ëзилаëтган нарсаларнинг сиëсатга алоқаси йўқ. Бу сайтлар давлат орқали контрол қилинади. Кўпинча сотовий операторлари ëки танишиш сайтларининг рейтинги Ўзбекистонда кўтарилаяпти. Агар сиëсатга алоқаси бўлса¸ рейтинги жуда ҳам паст ëки давлат орқали контрол қилинади. Сиëсат ҳақида ëзадиган мустақил интернет сайтлари UZ доменида йўқ. Ташқи доменда бўлса ҳам улар Ўзбекистонда блокировка қилинган¸ дейди ўз исмини айтишни истамаган интернет соҳаси мутахассиси.\nЎзбекистонда интернет фойдаланувчилар сони, жорий йилнинг биринчи ярми якунларига кўра, 2,6 миллион одамни ташкил қилган. Яъни Ўзбекистонда ҳар 10 одамнинг бири жаҳон тармоғидан фойдаланиш имконига эга. Аммо, Ўзбекистонда ҳукумат хуш кўрмайдиган мухолифат ва мустақил вeб-нашрлар тўсиб қўйилган. Озодлик сайти баробарида кўплаб сайтларнинг Ўзбекистонда очилиши имконсиз.


Лотинми, кирилл – қай бири маъқул? » 36-IDUMI\n36-IDUMI » Tadbirlar » Лотинми, кирилл – қай бири маъқул?\nakademik 25-02-2017, 09:37 1 410 Tadbirlar\nMaqola hilol.uz saytidan olindi.\nҲозир бизда қўшалифбо тизими: ҳам кирилл, ҳам лотин алифбоси тенг қўлланиб келмоқда. Бири иккинчиси билан рақобат қилмайди, зиддиятга бормайди, аммо ҳеч бири ўз ўрнини бошқасига бўшатиб бергиси йўқ. Тинчгина қўшнилик қилиб яшаб юришибди. Бу яхшими? Албатта, яхши эмас. Бу катта тарихий хато, акс-садоси, таъсири авлодларга, олис келажакка етиб борадиган хато. Бундай қарасак, алифбо алмаштириш биз учун янгилик эмас. Ҳатто юқорида тилга олинган Қонунда ҳам “...ўзбек ёзувининг лотин алифбосига ўтилган 1929-1940 йиллардаги ижобий тажрибасидан келиб чиқиб...” деган жойи бор. Фақат амалда бу тажриба камлик қилди. 1929-1940 йилларда араб ёзувида саводи бўлган аҳоли ва бу ёзувда битилган ёзма илмий-адабий мерос билан 1993 йилни ҳеч солиштириб бўлмаслиги ҳисобга олинмаган экан. Бу сафар йўналишни ўзгартириш осон кечмаяпти. Худди табиий, енгил автоуловни тўхтиш билан катта юк поездини тўхтатиш бир нарса бўлмаганидек: катта уловда инерция узоқроқ давом этади, хавф юқори, талафот ҳам кўп бўлади. Ундай деймиз-у, кирилл алифбосидан воз кечган бошқа постсовет республикаларига қараймиз: туркманлар, озарбайжонлар бирпасда уловни жиловлаб, бўйсундириб, ўз йўлларига солиб олишди-я. Уларда лотин алифбоси кириллчани сиқиб чиқарганига анча бўлган. Унда гап нимада? Гап ўша уловда кетаётганларда, яъни бизда.\nЧўнтагингизга қўл суқиб миллий валютамизни олинг, ҳа, ўзимизнинг сўмни. Унга қайси алифбода ёзилган? Кириллчада. Лотинлаштириш ҳақидаги қонун 1993 йил қабул қилинди, сўм эса 1994 йилдан истифода этила бошлади. Ундан кейин неча марта янги купюралар муомалага киритилди, бари кирилл алифбосида. Биз эса буни сезмаймиз ҳам. Газета-журналлар номи, сарлавҳалари лотинча, мақолаларнинг ўз эса кириллча. Кўчалардаги жой номлари, муассасалар, корхоналар, дўконлар, дорихоналар... хуллас, кўзга кўринган пешёзувларнинг ҳаммасида лотин алифбосидан фойдаланилгани ҳолда, уларда иш юритиш кириллчада. Ҳа, биз қонуннинг ижросига дарҳол киришмай, кўп вақтни бой бердик. Тўғри, қонунда “Лотин ёзуви асосидаги ўзбек алифбосини жорий этиш билан бирга Ўзбекистон халқининг миллий ифтихори бўлмиш бебаҳо маънавий мерос битилган араб алифбосини ва кириллицани ўрганиш ва улардан фойдаланиш учун зарур шароитлар сақлаб қолинади” дейилган (2-модда). Аммо кирилл алифбоси бу “қуш ҳуқуқи”ни суистеъмол қилиб юборди. Биз бу кетмас меҳмонга ҳамон тавозе кўрсатиб келяпмиз.Ўзимизни танқид қилганимиз яхши, лекин бу муаммонинг бир жиҳати, холос. Объектив сабаблар ҳам бор. Биз истамаяпмиз, кирилл кетмаяпти, бу рост. Аммо нега истамаяпмиз? Бу савол жиддий масалалар устида бош қотиришга олиб келади.Мен муҳаррирман, қарийб 18 йилдан бери шу соҳада фаолият юритаман. Ҳозирда техник ва гуманитар мавзуларда китоблар чиқарадиган нашриётда бош муҳаррир лавозимида ишлайман. Янги алифбонинг барча қулайлигу ноқулайликларига ҳар куни дуч келман. Шахсий тажрибамдан келиб чиқиб айтишим мумкинки, лотинлаштиришнинг муваффақиятсизлигига икки асосий сабаб бор.1-сабаб. Амалдаги лотин алифбоси кўп ноқулайликларга эга.Биринчи ноқулайлик o‘ ва g‘ ҳарфлари. Бу ҳарфларни клавиатурада алоҳида тугмачаларга боғлаб қўйишнинг имкони йўқ. Қолаверса, ‘ белгиси тутуқ белгиси ’ билан шаклан ўхшаш. Уларни ифодалаш учун биз клавиатурадаги бир неча (бирваракайига 5 та!) тугмалар комбинациясидан фойдаланамиз ёки матнни териб бўлгач o‘ ва g‘ ҳарфларини “автозамена” функцияси орқали умумий алмаштирамиз. Бу масаланинг техник жиҳати. Амалда эса, масалан, «to‘g‘ri» сўзида икки қўшимча белгидан бири тушиб қолиши кўп учрайди (ё «to‘gri», ё «tog‘ri») ҳатто саводли ёзилган матнларда ҳам. Матн теришда бу жуда ноқулай ҳарфлардир.\nХалқ эртакларини эсланг: бош қаҳрамон олдидан уч йўл чиқади – борса келар, борса хатар ва борса келмас. Биз ҳам айни дамда шундай уч йўл қаршисида қолдик:1. Ҳеч нарсани ўзгартирмаслик2. Лотин алифбосини ислоҳ қилиш\nБуни ҳам кўриб чиқиш керак, назаримда, жуда нотўғри йўл эмас. Муваффақиятсиз лотинлаштириш бу иш аввал бошдан тўғри бўлганмиди деган саволни келтириб чиқариши табиий. Хўш, кирилл алифбосига қайтсак, нима бўлади? Шундай қилсак, биз тарихимизни, улкан илмий ва адабий меросимизни, хусусан, том-том китоблар, архивлардаги газета-журналлар, тарихий ҳужжатларга жо бўлган катта маълумотлар уммонини сақлаб қоламиз. Уларнинг барини лотинчага ўтказиш имконсиз. Яна лотин алифбосини ислоҳ қилиш кетидан рўй бериши мумкин бўлган йўқотишлар, хавфлар ҳам йўққа чиқади. Кириллча анча тажрибадан ўтган, тилимизга мослашган алифбо. Компьютер ва смартфонларда ҳам ўзбек тили учун мослаштирилган кириллча “раскладка”лар ишлаб чиқилган, яъни замонавий технологиялар кириллча-ўзбекчани “танийди”, “ўқийди” ва бу алифбода “ёза олади”. Ҳатто интернет сарҳадларида ҳам кириллча-ўзбекча ўз ўрнини эгаллади, аввалги техник муаммолар кўп жиҳатдан ечимини топди. Биз компьютер технологияларига яқин бўламиз деб алифбомизни лонтинлаштиргунча, технологияларнинг ўзи кириллчамизга яқинлашиб олди. Қолаверса, лотин алифбосини мажбуран сингдиришга уринсак, кўпчилик рус тилида ёзиш ва ўқишга ўтиб кетиш хавфи бор, ахир, ҳозир фарзандини рус мактабларига бериш урфда-ку. Ана шу акс натижани ҳам назарда тутишимиз керак. Бу кириллчанинг бизга берадиган имтиёзлари. Фақат бир муаммо юзага келади: шу пайтгача лотинча ўрганиб келган авлод-чи? У энди саводсизланиб қоладими? Асосли ҳадик. Лекин ёшларни ўргатиш катта авлодни ўргатишдан осонроқ экани ҳам бор гап.Ўзи нимага лотинга ўтгандик? Мустамлакачиларнинг алифбосида ёзишни истамаганимиз учун. Бироқ энди 90-йилларнинг эҳтироси сўнди-ку. Алифбони сиёсатдан ажратармиз, унга бу қадар катта сиёсий маъно юкламасмиз балки? Ахир, бу ёзув, холос.Нима бўлганда ҳам, қўшалифболик ҳолатидан чиқиб кетишимиз керак. Бу масала бугун кун тартибида янада долзарб тус олди. Бош вазир виртуал қабулхонасига келиб тушган мурожаат туфайли жараён жадаллашди. Ҳозир аҳвол шундайки, кимдир масъулиятни бўйнига олиб масалани бир ёқлик қилиши керак. Президент Шавкат Мирзиёевнинг кўрсатмаси асосида Ўзбек тили ва адабиёти университети қошида ишчи гуруҳ тузилди. Бу гуруҳ мавжуд аҳволни ўрганиб, лотин алифбосини ислоҳ қилиш бўйича таклифларни тақдим этиши керак. Айни кунларда гуруҳ иши жадал давом этмоқда, ижтимоий тармоқларда бу масала кенг муҳокамага қўйилган. Лекин бу билан иш битмайди, муҳокамада Ўзбекистоннинг ҳар бир фуқароси иштирок этиши керак. Шу сабабли матбуот, босма нашрлар ҳам масалани кенгроқ ёритиши ва аҳоли фикрини ўрганиш бўйича аниқ ишларни амалга оширмоғи зарур.\n“Ҳуқуқ ва бурч” журнали, 2017 йил, январьшаблоны для dle 11.2\nXUSH KELDING - NAVRO'ZI OLAM


АҚШ президенти Пекинда\n09 май 2021, Тошкент вақти: 10:11\nОсиё давлатлари бўйлаб сафар қилаётган АҚШ президенти Барак Обама Пекинга борди.\nАҚШ президенти бугун хитойлик ҳамкасби Ху Цзинтао билан бирга тушлик қилишни режалаган. Сешанба куни эса президентлар ўзаро савдо-сотиқ алоқалари, Эрон ва Шимолий Корея ядровий дастури ҳамда глобал иқлим ўзгариши каби масалалар юзасидан сўзлашувлар олиб борадилар.\nБугун Шанхайда Хитой Давлат универститети талабалари билан учрашган Обама АҚШ ва Хитой бир-бирига душман этиб яратилмаганини таъкидлади.\n-Биз душман бўлишимиз шарт, деган тушунча бизнинг қисматимиз эмас. Ўтмишга қарасак ҳам бу нотўғри тушунча. Аксинча, ўзаро ҳамкорлигимиз туфайли АҚШ ва Хитой тобора тараққий этаётган ва хавфсиз давлатларга айландилар. Ўз алоқаларимизни ўзаро ҳурмат ва ўзаро манфаат тамойилларига асосланиб қурсак¸ нималарга эриша олишимизга бугунги кунда гувоҳ бўлиб турибмиз, деди Барак Обама.\nОсиё сафари давомида АҚШ президенти Япония ва Сингапурда бўлди. Хитойдан сўнг Барак Обама Жанубий Кореяга йўл олади.


Примафунгин – medu.uz – Дорилар ҳақида маълумотлар ўзбек тилида\nHome Йўриқномалар Примафунгин\nПрепаратнинг савдо номи: Примафунгин\nФаол модда: натамицин – 100 мг;\nЁрдамчи моддалар: цетил спирти, сорбитан триолеати, полисорбат-80, натрий гидрокарбонати, адипин кислотаси, қаттиқ ёғ.\nТаърифи: сариқдан оч-сариқ ранглигача ёки оч-сариқ тусли сариқ рангли, цилиндрконик шаклли суппозиторийлар. Суппозиторийнинг сирти ялтироқ ва/ёки хира бўлиши, ҳаволи ва ғовак ўқи ва воронкасимон чуқурчаси бўлишига йўл қўйилади.\nФармакотерапевтик гуруҳи: Гинекологик касалликларни даволаш учун антисептиклар ва микробларга қарши препаратлар (кортикостероидлар билан мажмуаси мустасно). Натамицин.\nАТХ коди: G01AA02.\nМакролидлар гуруҳига мансуб, кенг таъсир доирасига эга замбуруғларга қарши полиен антибиотик. Фунгицид таъсир кўрсатади. Натамицин хужайра мембраналарининг стеролларини боғлаб, уларнинг бутунлиги ва фаолиятини бузади, бу микроорганизмларни нобуд бўлишига олиб келади. Кўпчилик патоген ачитқисимон замбуруғларга (айниқса Candida albicans), дерматомицетлар (Trichophyton, Microsporum, Epidermophyton), ачитқилар (Torulopsis ва Rhodotorula), бошқа замбуруғларга (Aspergillus, Penicillium, Fusarium, Cephalosporium), шунингдек айрим содда ҳайвонларга (трихомонадалар) нисбатан фаол. Граммусбат ва грамманфий бактерияларга таъсир қилмайди. Клиник амалиётда натамицинга резистентлик учрамайди.\nТизимли таъсир кўрсатмайди, чунки шиллиқ қаватларнинг юзасидан деярли сўрилмайди.\nВагинал суппозиторийлар тана ҳарорати таъсирида эрийди ва кўпик масса ҳосил бўлади, бу фаол моддани шиллиқ қавати бўйлаб бир текис тақсимланишини таъминлайди.\n– Вульва ва қиннинг замбуруғли зарарланишлари.\n– Цитостатиклар, глюкокортикоидлар ёки кенг таъсир доирасига эга антибиотиклар билан даволашда профилактика мақсадида қўлланади.\nКатта ёшдаги аёлларга 1 суппозиторийдан 3-6 кун давомида қўлланади. Суппозиторийни қин ичига (ётган ҳолатда), суткада 1 марта қинга иложи борича чуқурроқ киритиш тавсия қилинади.\nДаволашни бир неча кун давомида ўтказиш зарурати туғилган ҳолларда, даволаш курсини ҳайз кўриш бошланишидан олдин тугатиш ёки даволашни у тугаганидан кейин бошлаш лозим.\nМаҳаллий реакциялар – шиллиқ қаватни енгил таъсирланиши, ачишиш ҳисси.\nПримафунгин препаратининг дорилар билан ўзаро таъсири таърифланмаган.\nНатамицин бу дори шаклида болаларда қўлланмайди.\nПримафунгин препаратини ҳомиладорлик ва лактация даврида қўллаш мумкин.\nПрепаратни қўллаш потенциал хавфли механизмларни ҳайдаш ва бошқариш қобилиятига таъсир қилмайди.\nВагинал суппозиторийлар қўлланганда тизимли таъсири деярли инкор этилади, чунки препарат шиллиқ қават орқали сўрилмайди.\nВагинал суппозиторийлар 100 мг дан. 3 суппозиторийдан ПВХ/ПЭ плёнка контур уяли ўрамда. 1 контур уяли ўрамдан №3 қўллаш бўйича йўриқномаси билан бирга картон ўрамда.


Ўзгарувчан характерга эга кишилар қайси фаслни ёқтиради? » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Ўзгарувчан характерга эга кишилар қайси фаслни ёқтиради?\n19-11-2018, 17:29, admin\nУлар тасвирий санъат, шеърият ва насрда катта муваффақиятларга эришишлари мумкин.\nКуз фасли кириб келиб, ўзининг ўзгача хусусиятларини намоён этишни бошлагандан, Зилоланинг инжиқдан инжиқ феъл-атвори яна авжига чиқади. Бўлар-бўлмасга тушкунликка тушавериб, атрофдагиларнинг ҳам дилини хуноб қилади. Кун-кунора кичик баҳоначаларини айтиб, дарсга келмайди. Кўчага чиққиси келмас, ерларда тўкилиб ётган ҳазонларни кўришни ёқтирмайди. Ундан кўра уйда қолиб, иссиқ ўраниб олиб китоб ўқийди, ё бўлмасам курсини дераза ёнига кўйиб, ташқарига қараб узундан узоқ хаёллар сургиси келади.\nАммо дўстларимиз орасида кузни бениҳоя ёқтирадиганлари ҳам бор, улар атрофдаги ўзига хос манзарага қараб завқ оладилар, шитир-шитир эшитилгандан югуриб чиқиб ўзларини ёмғирга тутадилар. Менга эса ташқарида қандай об-ҳаво бўлмасин, бари бир хилдек, шунчаки ҳавонинг авзойига қараб, қулайгина кийиниб олсангиз басдек, назаримда. Унинг киши руҳиятига сира алоқаси йўқ деб ўйлардим. Аммо...\n– Табиат бағридаги ўзгаришлар истаймизми ё йўқ, руҳиятимизга таьсир этади, – дейди Республика илмий-амалий тадқиқот маркази кичик илмий ходими Гулбарно Содиқова. – Куз фаслини севадиганлар тинчлик, ёлғизлик ва осойишталикни хуш кўришади. Бу фаслни жиддий, ўзига ишонган ва ўзининг қобиғига ўралган, ички руҳий тушкунликка моил бўлган инсонлар ёқтиришади. Уларнинг характерлари жуда ўзгарувчан бўлади, кайфиятлари фасл ҳолатига кўра турланади. Янги инсонлар билан мулоқотга киришиши қийин кечади. Ишлари, ҳаётлари давомида тўпланган тажрибаларини қадрлайдилар, ўтмишда қилинган хатоларни ҳеч қачон такрорламайдилар. Улар ҳар бир ишни шошилмасдан, бамайлихотир ва яхшилаб ўйлаб амалга оширадилар. Кузни яхши кўрувчи инсонлар жуда истеъдодли бўлишади. Тасвирий санъат, шеърият ва насрда катта муваффақиятларга эришишлари мумкин.\nПсихология илмида яна шундай бир жиҳат бор эканки, одамлар орасида "Pluviophile” (яъни томчиларни, ёмғирларни севувчи) каби мижозлари бўлиб, осмондан тушаётган томчиларни бахт ёмғири деб ҳисоблашади, бутун уст-боши, сочлари шалоббо бўлса ҳам, ҳеч нарсага парво қилмай ёмғирдан завқланадилар. Яна шундай хиллари борки, улар ёмғир остида қилинган барча ниятлар рўёбга чиқишига астойдил ишонадилар.\n“МЕН БАРИБИР ОТАБЕКНИ СЕВАМАН!”


Қарздорга нисбатан маъмурий баённома расмийлаштирилди\nЖорий йилнинг 15 июнь куни Telegram ижтимоий тармоғининг “BASTION” каналида ундирувчи О.Мелибоеванинг қарздор Р.Азамжонов ҳисобидан унинг фойдасига бир нафар фарзанди учун тўланиши керак бўлган алимент қарздорлиги 30 млн. сўмни ташкил этганлиги, бунга Бюро ходимлари чора кўрмаётгани, шунингдек, қарздор Марҳамат текстилда юрист бўлиб ишлаши ва маошини камайтириб кўрсатаётгани юзасидан мурожаати жойлаштирилди.\nМурожаат юзасидан ўрганиш ишлари олиб борилди.\nАниқланишича, фуқаролик ишлари бўйича Бўз туманлараро судининг 28.08.2018 йилдаги суд буйруғига асосан қарздор Р.Азамжоновдан ундирувчи О.Мелибоева фойдасига вояга етмаган бир нафар фарзандининг моддий таъминоти учун ¼ қисм миқдорида алимент ундириш белгиланган.\nБюронинг Бўстон туман бўлими томонидан олиб борилган ижро ҳаракатлари давомида қарздор Р.Азамжонов Марҳамат туманида жойлашган “Марҳамат текстиль” МЧЖга ҳамда “Марҳамат Текстиль Агро” МЧЖга 0,5 штат бирлиги асосида ишга кирганлиги аниқланиб, қарздорлиги ойлик иш хақининг 50 фоизига қаратилган.\nШунга кўра, қарздорнинг иш ҳақидан 31.03.2022 йилда 1 760 000 сўм, 26.04.2022 йилда 759 000 сўм алимент пуллари ундирилиб, ундирувчига тегишли банк пластик картасига ўтказиб берилган.\nИжро ҳаракатлари давомида қарздор Р.Азамжонов “Марҳамат текстиль” МЧЖга ҳамда “Марҳамат Текстиль Агро” МЧЖдан ишдан бўшаганлиги аниқланиб, жорий йилнинг июнь ойидан бошлаб алимент қарздорлиги ўртача ойлик иш ҳақи миқдорида ҳисоблана бошланган.\nБироқ, ҳозирда қарздорлик 26 966 943 сўмни ташкил этгани боис, қарздор Р.Азамжоновга нисбатан 16.06.2022 йилда маъмурий баённома расмийлаштирилиб, жавобгарлик масаласини ҳал этиш учун жиноят ишлари бўйича Бўстон туманига тақдим этилган.


Уй Жой в Ташкент - OLX.uz\nOLX - доска объявлений Ташкент - уй жой\nУй сотилади. 4,5 сотих ховли уй жой, 8 та хона, 2 этаж подвали бор.\nСрочно !!! Ховли, Уй жой Дом\nХАСАНБОЙда уй-ховли-жой ( Юнусобод район) 3 сот,угловой жой,янги эълон\nТурар жой (уй жой) сотилади узимники\nАхунбабаев Мевазорда 3 сотихда 2 қаватли уй жой\nховли уй жой сотилади 3 сотка\nКурилиши тугамаган уй-жой сотилади!\nХовли уй жой сотилади.\nУй жой (ховли) сотилади\n4 сотик Уй куриб яшашга зор жой\nуй жой в рубрике Продажа\nуй жой в рубрике Дома\nуй жой в рубрике Недвижимость\nуй жой сотилади в рубрике Продажа\nуй жой сотилади в рубрике Дома\nуй жой сотилади в рубрике Недвижимость\nуй жой урганч в рубрике Продажа


Кекса полвоннинг ибрат мактаби\nҚоракўл тумани, "Қораун" қишлоқ фуқаролар йиғинидаги ҳовлилардан бирининг боғида деярли ҳар куни 60-70 чоғли бола тўпланади. Гап шундаки, ана шу кўркам, баҳаво боғдаги соғломлаштирувчи тренажёрлар, турли спорт анжомлари уларнинг ихтиёрига берилган. Шу йўсин бу ёшлар ўз саломатликларини мустаҳкамлайдилар. Бундан ташқари, хонадон соҳиби, кекса полвон, халқаро тоифадаги спорт устаси Нурмуҳаммад Юсупов ҳудуддаги 26-ўрта мактабда очилган тўгаракда уларга самбо, дзю-до, миллий кураш сирларидан сабоқ беради. Эътиборлиси, отахоннинг нав¬қирон шогирдлари орасида Тошкент, Сурхондарё, Қашқадарё, Хоразм вилоятларидан келганлар ҳам бор.\n—Уларга боқиб туриб, ёшлигим эсимга тушади,—дейди Н. Юсупов биз билан суҳбат чоғи.—Ўзимиз ҳам бир вақтлар байрам тадбирларида, турли мусобақаларда гиламга тушганмиз. Маълум ютуқларга эришганмиз. Айнан спорт орқали ҳар жиҳатдан соғлом бў¬лишни кўзлаганмиз. Боғимизда ва мактабда шундай тўгараклар фаолиятини йўлга қўйганимиз ҳам ёшларимизни спортга ошно этиш истаги билан боғлиқ.\nБу фикрлар бежиз эмас, албатта. Юзидан нур ёғилиб турган ушбу чайир, бақувват отахонни кўрган киши уни етмиш иккини қоралаган деб ўйламайди. Шу ёшда ҳам турникка ўттиз беш-қирқ мартадан кам тортилмайди. Доимо тетик, хушчақчақ. Машғулотларда ўзига ҳам, шогирдларига ҳам талабчанлик билан ёндашади. Қолаверса, узоқ йиллар мактаб ўқувчиларига жисмоний тарбиядан сабоқ берган, халқ таълими аълочиси саналган бу инсон ўзидаги самимийлик, жонкуярлик фазилатлари боис навқирон авлод вакиллари билан ҳамиша илиқ, дўстона муносабатда.\nТаъкидлаш жоизки, Нурмуҳаммад отани кексалар ўртасида самбо бўйича тўрт бор жаҳон, ўн тўрт карра мамлакат чемпионлигига эришган полвон сифатида нафақат вилоятимиз, балки бутун республикамиз жамоатчилиги ҳам яхши танийди ва ҳурмат қилади. Эътиборлиси, у ёшлигида, аниқроқ айтганда, 1982 ҳамда 1984 йилларда ҳам айни шу спорт тури бўйича дунёда тенгсиз деб топилган. Шунингдек, дзюдо ва миллий курашда салмоқли ютуқларни қўлга киритган. Ўз навбатида Н. Юсуповнинг ўзига хос кураш мактабидан Мэлс Адизов, Қувондиқ Тонготдиев сингари жаҳон чемпионлари, халқаро турнирлар ғолиблари етишиб чиққан.\nДарвоқе, ўзаро суҳбат асносида отахоннинг шогирдлари у кишининг ҳам спортчи, ҳам мураббий эканлигини бежизга таъкидлашмади. Нурмуҳаммад ота кексалар ўртасида ўтадиган галдаги жаҳон чемпионатида ҳам қатнашиб, унда ғолиб чиқиш ниятида. Бу инсондаги шундай иштиёқ, ғайрат, ирода эса барча учун том маънодаги сабоқ, ибрат мактабидир.


Бобур шох кўчасида ҳаракатланиб кетаётган фуқаро Р.Х. бошқарувидаги «Матиз» русумли атомобилида ёнғин содир бўлаётганлиги ҳақида ёнғин-қутқарув ... ҳалок бўлганлар йўқ. Ёнғин оқибатида фуқаро Р.Х.га тегишли бўлган «Матиз» русумли автомобилининг мотор қисми, олд ўнг шинаси ёниб зарарланган. Ёнғиннинг ...\nяқинида) тахминан соат 13.20 да 36 ёшли Аброр Т. бошқарувидаги «Матиз» ва 49 ёшли Гулнора Д. бошқариб борган «Спарк» русумли автомобиллар ... йўл белгисини менсимасдан ва транспорт воситаларига йўл бермасдан «Матиз» билан тўқнашган. ЙТҲ натижасида «Матиз» ҳайдовчисига бир оз тан ...\nтумани Қўйлиқ ота кўчасида яшаган 35 ёшли Т.Н. бошқарувидаги «Матиз» русумли автомашинасини Янги Юнусобод кўчасида ҳайдаб кетаётиб, йўлнинг ... ва ОАВ билан алоқалар бошқармаси хабар бермоқда. Натижада «Матиз» автомашинаси ҳайдовчиси Т.Н. ва унинг йўловчиси, Юнусобод тумани ...\nукаси 1990 йилда туғилган Козим Хожиматов ўзининг бошқарувидаги «Матиз» русумли давлат рақам белгиси 01V 098 GA бўлган автомашинада уйидан ... кўрилмоқда. Суриштирув ишлари олиб борилмоқда. Ушбу юқоридаги «Матиз» русумли автомашина ва Козим Хожиматов ҳақида бирор бир маълумотга ...\nРасман. «GM Uzbekistan» «Matiz» ишлаб чиқаришни тўхтатмоқда\nЭслатиб ўтамиз, «Matiz» автомобили Асака автомобиль заводида ишлаб чиқарилиши ўзлаштирилган тўртинчи модел бўлиб, 2001 йил август ойидан йиғила бошланган. 2004 йил декабрь ойида двигатель ҳажми 1 л. бўлган «Matiz Best» хамда автоматик узатма қутили модификациялари ишлаб чиқарилиши йўлга қўйилган.\nагентлиги Бадиий кенгаши томонидан муаллиф Исмоил Шомуродовнинг «Матиз»нинг саргузаштлари» номли кўп қисмли мультфильм сценарийси маъқулланди. ... автомобиллардан ташкил топган бўлиб, унда бош қаҳрамон — кичкинтой «Матиз» билан боғлиқ турли қизиқарли саргузаштлар ҳикоя қилинади. Фильмни ...\n«Матиз» ёнаётганда одамлар видеога олиш билан банд бўлган\nЭлликқалъа туманида «Матиз» русумли автомобил ёниб кетгани ҳақида хабар берилган эди. Шу ҳодиса юзасидан ИИББ томонидан KRuz.uz мухбири Шуҳрат Саидаҳмaдовга маълумот ... тумани, Гулистон ОФЙ ҳудудида яшовчи Д.Ж га тегишли бўлган «Матиз» автомашинаси ўз-ўзидан ёниб кетган. Ёнғин натижасида машинанинг ...


ЎЗБЕКИСТОН БЎЙЛАБ САЙЁҲАТ ҚИЛИШ МАРОҚЛИ ВА ҚИЗИҚАРЛИДИР\nМамлакатимиз саёҳатчилар учун беҳад бой дунёга эгадир. Буюк Ипак йўлида жойлашган Ўзбекистоннинг қулай жўғрофий жойлашуви, республикамизнинг турли давр ва цивилизацияларга хос бўлган 7000 дан зиёд ёдгорликларга эга эканлиги ва уларнинг кўпчилиги ЮНЕСКО Бутунжаҳон мероси рўйхатидан жой олгани бу соҳанинг изчил ривожланишида муҳим омил бўлмоқда.\nБиргина Самарқандда – Буюк Амир Темур давлати пойтахтида бугунги кунда бутун жаҳонга машҳур бўлган кўпгина диққатга сазовор жойлар мавжуд. Ҳақли равишда Ўрта аср Шарқ меъморчилигининг энг гўзал намуналарини ўзида жо қилган Регистон меъморий ансамбли, Улуғбек расадхонаси, Биби хоним жасжиди, Амир Темур мақбараси шаҳарнинг ташриф қоғозига айланиб қолган.\nТарихий ёдгорликлари ва табаррук қадамжоларининг сони ва аҳамияти жиҳатидан Бухоро ҳам Самарқанддан қолишмайди. Маҳобатли миноралар, масжид ва мадрасалар, савдо гумбазлари ва бозорлари, ҳовузларию майдонлари Бухоронинг 2500 йиллик тарихига гувоҳдир. Бундан ташқари, Хива, Шаҳрисабз, Термиз ҳам бой ва кўп асрлик тарихи ҳамда ноёб меъморий ёдгорликлари билан аждодларни ҳайратлантиргани каби замондошларнинг қалбларида ҳам ана шундай туйғуларни жўш урдирмоқда.\nЎзбекистон мустақилликка эришганидан сўнг сайёҳлик соҳасидаги давлат сиёсатининг мутлақо янги тамойиллари ишлаб чиқилди. Президент Ислом Каримовнинг 1992 йил 27 июлдаги Фармонига биноан “Ўзбектуризм” Миллий компанияси ташкил қилинди. Унга давлатнинг ушбу йўналишдаги сиёсатини амалга ошириш, сайёҳликни ривожлантиришнинг миллий моделини шакллантириш вазифаси юкланди.\n1999 йили “Сайёҳлик тўғрисида”ги Ўзбекистон Республикаси қонуни қабул қилинди. Бундан кўзланган асосий мақсад меҳмондўстлик индустриясидаги муносабатларни, шунингдек, саёҳатчиларнинг қонуний ҳуқуқларини ҳамда ушбу соҳа субъектларини ҳимоя қилишни ҳуқуқий жиҳатдан тартибга солиш билан изоҳланади. Кейинги йиллар давомида ана шу ҳужжат асосида 30 дан зиёд қонуности актлари қабул қилинди.\nБундан ташқари, мамлакатда сайёҳлик тармоғини ривожлантиришнинг давлат ва ҳудудий дастурлари ҳам қабул қилинган бўлиб, улар изчиллик билан бажарилмоқда. Хусусан, 1999-2005 йиллари Ўзбекистонда сайёҳликни ривожлантириш Давлат дастури ҳаётга тадбиқ этилди. Кейинги йиллар давомида Тошкент, Қашқадарё, Хоразм ва бошқа вилоятларда дам олиш индустриясини қўллаб-қувватлаш минтақавий дастурлари муваффақият билан ҳаётга тадбиқ этилди.\nЎтган давр мобайнида Ўзбекистон изчил ривожланаётган замонавий сайёҳлик инфратузилмасига эга бўлган давлат сифатида обрў-эътибор қозонди.\nМамлакатда барча қулайликларга эга бўлган кўпгина янги меҳмонхоналар қурилди, шу жумладан, умуммиллий ҳамда B&B мақомидаги меҳмонхоналар тармоқлари барпо этилдики, улар чет эллик меҳмонларга юқори сифатли хизмат кўрсатмоқда. Radisson, Lotte, Ramada, Wyndham сингари бутун дунёга машҳур йирик меҳмонхоналар билан бир қаторда Ўзбекистон пойтахти ва вилоятларида кичик гуруҳлар ва оилавий сайёҳлар учун мўлжалланган хусусий меҳмонхоналар тармоғи ҳам яратилди.\nТошкент, Самарқанд, Бухоро, Урганч, Фарғона ва Навоийдаги аэропортлар замонавийлаштирилди. Бугунги кунда Ўзбекистонда халқаро даражада хизмат кўрсатадиган 11 та ҳаво бандаргоҳи фаолият кўрсатмоқда. Миллий авиаташувчи - “Ўзбекистон ҳаво йўллари” миллий авиакомпанияси энг замонавий Boeing ва Airbus авиалайнериларга эга бўлиб, Европа, Осиё, Яқин Шарқ ва Шимолий Американинг 50 дан зиёд мамлакатига мунтазам ҳаво қатновларини амалга оширмоқда. Жорий йилда Миллий авиакомпаниянинг авиапарки иккита Boeing-787 Dreamliner самолётлари билан бойиши кутилмоқдаки, бу мамлакатимизда сайёҳлик хизматлари кўрсатилиши даражасини янада ошириш борасида муҳим қадам бўлади.\nСайёҳлар темир йўл транспорти воситасида ҳам диққатга сазовор масканларни бориб кўришлари мумкин.\n2011 йили Тошкент ва Самарқанд ўртасида Испаниянинг PATENTES TALGO S.L. компаниясида ишлаб чиқарилган, юқори тезликда ҳаракатланадиган Afrosiyob поездининг қатнови йўлга қўйилди. 2015 йили эса Afrosiyob поезди пойтахтдан Қашқадарё вилоятининг маъмурий маркази – Қарши шаҳрига ҳам қатнай бошлади. Бу поезднинг жуда қулай ва шинамлигини маҳаллий йўловчилар ҳам, хорижлик меҳмонлар ҳам қайд этмоқдалар.\nЎзбекистонда сайёҳлик хизматлари кўрсатиш билан шуғулланадиган бизнес вакиллари учун қулай шароитлар яратилган. 2015 йил маълумотларида қайд этилишича, республикада 1279 та сайёҳлик ташкилоти, жумладан, 548 та меҳмонхона, сайёҳлик базаси ва кемпинглар, 731 та сайёҳлик компанияси фаолият кўрсатмоқда.\nСўнгги йиллар мобайнида сайёҳликнинг янги турлари, шу жумладан, экотуризм, геотуризм, экстремал, тиббий ва маданий йўналишлардаги сайёҳлик ҳамда альпинизм, рафтинг, балиқ ови йўналишлари ҳаётга тадбиқ этилмоқда. Бу борада ҳар бир минтақанинг ўзига хосликлари ва имкониятлари эътиборга олинмоқда. Масалан, тарихий ёдгорликлари сони кўп бўлмаган вилоятларда экотуризм, геотуризм, оff-road саёҳатчилиги, тоғли ҳудудларда эса экстремал сайёҳлик турлари ривожланмоқда. Маданий мерос объектларини таъмирлаш, сайёҳлик қадамжолари қурилиши ва таъмирланиши, қадимги ёдгорликлар ва ажойиб табиат манзарасига эга бўлган янги йўналишларни ишлаб чиқиш бўйича лойиҳалар ҳаётга тадбиқ этилмоқда.\nАмалга оширилаётган ислоҳотларнинг натижалари мамлакатимизга келаётган саёҳатчилар сонининг барқарор равишда ўсиб бораётганида ҳам яққол намоён бўлмоқда. Улар нафақат ўлкамизнинг табиий гўзаллиги, бой тарихи, ранг-баранг маданияти ва маҳобатли тарихий ёдгорликларидан, балки ўзбек халқининг кўп асрлик анъаналаридан, унинг очиқкўнгиллигидан, меҳмондўстлигидан ва албатта, бетакрор миллий ошхонаси таомларидан ҳам завқланишмоқда.\nЎзбекистон аҳолиси даромадларининг ўсиши ва дам олиш индустрияси инфратузилмаларининг такомиллашгани туфайли борган сари ички сайёҳлик ҳам ривожланмоқда. Ҳар йили миллионлаб юртдошларимиз мамлакат бўйлаб саёҳат қилишмоқда - улар қулай транспорт инфратузилмаси, барча афзалликларга эга меҳмонхоналар ва юқори даражадаги хизмат кўрсатишдан баҳраманд бўлишмоқда.\nСаёҳатчилар оқимини янада кўпайтириш мақсадида Ўзбекистон дунёнинг кўплаб давлатлари билан ўзаро ҳамкорликни фаол ривожлантирмоқда.\nШунинг муносабати билан қатор хорижий мамлакатлар билан ҳукуматлараро ва идоралараро шартномалар имзоланган. Сайёҳлик соҳасидаги ихтисослашган халқаро ташкилотлар билан ҳамкорлик ҳам жуда муҳим аҳамият касб этади.\nХусусан, 1993 йилдан буён Ўзбекистон Жаҳон сайёҳлик ташкилоти (UNWTO) аъзоси ҳисобланади. У дунёнинг 150 дан зиёд давлатини бирлаштирган. 2004 йилдан бери Самарқандда UNWTOнинг Буюк Ипак йўли бўйича Минтақавий офиси фаолият кўрсатиб келади. У мазкур трансконтинентал йўлда туризм ривожи қўллаб-қувватланишини мувофиқлаштиради. Мамлакатимизнинг бу тармоқни ривожлантиришдаги хизматларини эътироф этган ҳолда ушбу халқаро ташкилотга аъзо мамлакатлар бир неча бор Ўзбекистон Республикасини мазкур ташкилотнинг раҳбарлик органи – Ижроия Кенгашига сайлаган. Кенгашнинг 99-сессияси 2004 йили Самарқандда бўлиб ўтган эди. Ушбу анжуманнинг ўзбеклар заминида ўтказилиши республикада сайёҳлик жабҳасини ривожлантириш бўйича олиб борилаётган мажмуавий чора-тадбирлар самарадорлигининг халқаро ҳамжамият томонидан яна бир карра эътироф этилганини тасдиқлади.\nТашкилот бош котиби Талеб Рифаи сессиянинг очилиш маросимида сўзлар экан, Буюк Ипак йўлида сайёҳликни янада ривожлантириш бўйича халқаро ҳамкорликнинг мустаҳкамланишида мамлакатимиз етакчи ўрин тутишини қайд этди.\n-\tБиз Ўзбекистондаги жуда кўп ўзгаришларни кўриб турибмиз, - деди UNWTO бош котиби. – Президент Ислом Каримов раҳнамолигида мамлакатда сайёҳликни ривожлантиришга кўп эътибор қаратилмоқдаки, бу оқилона ва узоқни кўзлаган сиёсат раҳбарлигида республика сайёҳлик тараққиётининг асосий марказларидан бири бўлиши мумкин.\nЗамонавий босқичда республикада йирик тадбирларнинг мунтазам ўтказилаётгани, уларда дунёнинг кўпгина мамлакатлари сайёҳлик саноати вакиллари тўпланаётгани Ўзбекистон сайёҳлик жабҳасининг шитоб билан ривожланиши таъминланишида муҳим ўрин тутади. Бундай халқаро тадбирларда сайёҳлик жабҳаси мутахассислари соҳа ўсишдаги асосий тамойилларни муҳокама этишмоқда, ўзаро амалий алоқаларни йўлга қўйишмоқда.\n1995 йилдан буён Тошкент халқаро сайёҳлик ярмаркаси ҳар йили ўтказиб келинмоқда. Мазкур форум бу соҳада фаолият олиб борадиган шериклар ўртасидаги конструктив мулоқот учун яхши минбар ҳисобланади. Ўтган йили бўлиб ўтган Тошкент халқаро сайёҳлик ярмаркасининг йигирма биринчи анжумани чоғида Ўзбекистоннинг сайёҳлик салоҳияти тақдим этилди.\nHosted Buyers (Профессионал харидор) лойиҳаси Тошкент халқаро сайёҳлик ярмаркаси – 2015 ишидаги асосий янгилик бўлди.\nHosted Buyers истиқболли шериклар ва харидорлар ўртасидаги учрашувларни олдиндан белгилаш, уларга муайян имтиёзлар бериш орқали соҳада ишбилармонлик муҳитини ривожлантиришга хизмат қилиши билан ғоят аҳамиятлидир.\n2013 йилдан буён Ўзбекистонда баҳорги-ёзги сайёҳлик мавсумини очиб берадиган “Дам олиш дунёси” халқаро Ўзбекистон сайёҳлик кўргазмаси ўтказиб келинмоқда. Ушбу тадбирда республика минтақалари маданиятларининг ёрқинлиги ва ранг-баранглиги, уларнинг сайёҳлик салоҳияти намойиш этилади. Кўргазма маҳаллий ва хорижий туроператорларга янги мавсум бошланишида ўз маҳсулотлари ва хизматларини илгари суриш, йирик мижозлар билан шартномалар тузиш имкониятини яратади.\nҚайд этиш жоизки, “Дам олиш дунёси - 2015” халқаро Ўзбекистон сайёҳлик кўргазмаси доирасида UNWTOнинг “Гастрономик туризм – жаҳон сайёҳлик салоҳиятида янги истиқболли йўналиш” мавзуидаги илмий-амалий семинар бўлиб ўтди. Гастрономик туризм пазандачилик билан боғлиқ барча туристик фаолият турлари, хусусан, озиқ-овқат маҳсулотларини ишлаб чиқарувчи компаниялар, гастрономик фестиваллар, озиқ-овқат ярмаркалари ва бу борада тажриба орттиришга хизмат қилувчи саёҳатлар мажмуидан иборатдир. Семинарда мамлакатимизда гастрономик туризмни ривожлантириш истиқболлари юқори экани таъкидланди. Бу борадаги ҳамкорликни кенгайтириш ва мустаҳкамлаш масалалари муҳокама қилинди.\nҲа, Ўзбекистон ўзининг сайёҳлик салоҳияти бўйича дунёда етакчи ўринлардан бирини эгаллайди. Бу соҳада эришилган муваффақиятлар мамлакатимизда тармоқ инфратузилмаларини янада ривожлантириш, республиканинг бу соҳадаги имкониятларини кенг оммалаштириш бўйича олиб борилаётган мажмуавий ишларнинг натижаси ҳисобланади.


Фуқаролик урушини тўхтатган футболчи - Халқ сўзи\n11:06 17 Июнь 2020 Спорт\nДидье Дрогба Кот-д'Ивуарда туғилган. Аммо беш яшарлигида Францияга, тоғасиникига келган. Тоғаси Мишел Глоба профессионал футболчи эди. Орадан уч йил ўтгач, туғилган юртини, ота-онасини соғинган Дидье ватанига қайтди. Бироқ мамлакатдаги, шунингдек, оиладаги турмуш қийинчиликлари туфайли унинг оиласи буткул Францияга кўчиб келди. Париж яқинидаги Энтони шаҳарчасида яшай бошлаган Дидье футбол билан шуғулланишга киришди.\nМаҳаллий ёшлар жамоасида у дастлаб ўнг қанот ҳимоя чизиғида тўп сурди. Кейин тоғасининг маслаҳати билан марказий ҳужумчи позициясида ўйнай бошлади. Бу орада мактабда ўқиди. Ярим профессионал жамоа саналган «Левалуа»да ўйнади.\nЛекин бу жамоа бош мураббийи унинг хизматига эҳтиёж сезмади. Мактабни тугатгач, қаҳрамонимиз Ле-Ман шаҳрига кўчиб ўтди. Маҳаллий коллежда ўқий бошлади. Шу билан бирга «Ле-Ман» клубининг ёшлар жамоасида тўп сурди. Дастлабки икки йил Дрогба учун жуда оғир кечди. Жароҳатлар гирдобида қолди. Машғулотлардаги қийинчиликлар уни руҳан енгаёзди. Жамоанинг ўша пайтдаги мураббийи Марк Вестерлопп кейинчалик Дрогбанинг кундалик машғулотларга ҳамда ҳафтада бир марта ўйин ўтказишга мослашиб кетиши учун тўрт йил вақт керак бўлганини айтганди. Бунга турмуш қийинчиликлари ҳам сабаб бўлганди, албатта. Гап шундаки, Дидье футбол билан амалда вояга етиб қолгандан кейингина жиддий шуғулланишга киришганди.\nДрогба 21 ёшга кирганида агар ҳозир катта футболнинг этагидан маҳкам тутмаса, унда профессионал футболчи бўлиш учун имконият деярли қолмаслигини англаб етди. Ўз устида қаттиқ ишлади. Шундан сўнг тез орада «Ле-Ман»нинг асосий таркибида дастлабки ўйинини ўтказди. 1999 йилда ўзининг илк профессионал шартномаси остида имзо қўйди. Бунга унинг шахсий ҳаётидаги ўзгаришлар ҳам туртки берди. Ўғилли бўлди. Кейинчалик Дидье «Ўғлим Айзекнинг туғилиши ҳаётимда бурилиш ясади. У юрагимга ёруғлик олиб кирди», дея ўша дамларни эслаганди. ”Ле – Ман”да у яхшигина тўпурар эканини исботлай олди. 2002 йилга келиб эса «Генгам» клуби шарафини ҳимоя қилишга киришди. Шу жамоа сафидаги иккинчи мавсумида у 34 та учрашувда 17 та гол киритди. Айнан шу голлар эвазига жамоа ўз тарихида илк бор француз чемпионатида 7-ўринни эгаллади. Дрогба эса тўпурарлар баҳсида 3 – ўнинни банд этди. Натижада унга бўлган қизиқиш кучайди. ”Марсел” клуби 6 миллион евро тўлаб Дидьени сотиб олди.\nИнсон тақдирини ўз қўли билан яратади, дейишгани бежиз эмас. ”Марсел”нинг Европа майдонларидаги муваффақиятли ўйинлари, Дрогба томонидан киритилган чиройли голлар унга бўлган қизиқишни тағинда оширди. Жумладан, Европа Чемпионлар лигасида «Порту»га қарши кечган учрашувда португалларнинг ўша пайтдаги устози Жозе Моуриньога Дрогбанинг майдондаги ҳаракатлари шу қадар маъқул тушдики, у «Агар имконият туғилса, бу футболчини албатта жамоам сафига қўшиб оламан», дея рўй-рост айтди.\nЯхши ниятга фаришталар ҳам омин, дер экан. Буни қарангки, Моуриньо «Челси»га бош мураббий этиб тайинлангач, клуб хўжайини Роман Абрамович у истаган футболчиларни харид қила бошлади. Бу футболчилар сафида Дрогба ҳам бор эди, албатта. Қаҳрамонимиз ўзига номдор клублар қизиқиш билдираётганига қарамай камтарлигича қолди. ”Гарчи, мен маҳорат борасида катта силжишларга эришган бўлсам ҳам Анри, Роналдо ёки Трезега етишимга ҳали анча бор”, деганди у.\n2004 йилнинг ёзида «Челси» бу ҳужумчининг трансфери учун 38 миллион евро тўлади ва қаҳрамонимиз «Марсел»ни тарк этиб, Англияга кўчиб келди. ”Мени «Челси»га ўтгин деб ҳеч ким мажбур қилган эмас. Агар қалбим буюрганига амал қилганимда «Марсел»да қолган бўлур эдим, —деганди Дрогба. — Лекин мен ақл билан иш тутишга одатланганман. Шунақанги таклифлар бўладики, уларни ҳам спорт, ҳам молиявий нуқтаи назардан рад этишнинг иложи йўқ. Гап пулда эмас. Мени яхши танийдиганлар буни билишади. Жозе Моуриньо ўйинимни кўриб, жамоаси сафига қўшилишимни истади. Кежман, Роббен, Муту, Макелеле сингари футболчилар билан ёнма-ён ўйнаш эса мени янги босқичга кўтаради”.\nҚаҳрамонимиз ҳақ эди, албатта. Воқеалар ривожи ҳам шуни кўрсатди. Дрогбанинг «Челси»да кечган фаолияти зафарли онларга бой бўлди. У ўзининг ажойиб ўйини, бетакрор голлари билан мухлислар қалбига қувон олиб кирди. Бу ўринда унинг Чемпионлар лигаси финалида «Бавария»дарвозасига йўллаган голини эслашнинг ўзи кифоя. 2012 йилнинг 19 майида бўлиб ўтган бу учрашувнинг 88 – дақиқасида Дрогба ҳисобни тенглаштирди. Бу эса ғолибни қўшимча вақтда аниқлаш имконини яратди. Пенальтилар серийасида эса қаҳрамонимиз ҳал қилувчи голни киритди. Дрогба шу ўйиннинг энг кучли футболчиси деб топилди. Умуман, у «Челси» учун муҳим саналган кўплаб голларни киритди. Шу ўринда унинг бир голини эслаш жоиз. 2012 йилнинг 10 мартида қаҳрамонимиз «Сток Сити» жамоаси дарвозасини ишғол этиб, жамоасига ғалаба келтирди. Бу унинг Англия премьер – лигасидаги 100-голи саналади. Ушбу далилни алоҳида тилга олишимиз боиси шундаки, ўша кунга қадар африкалик бирор бир футболчи премьер-лигада бунақанги натижага эришмаганди.\nЭнди Дрогбанинг ўз ватани олдидаги унутилмас бир хизмати ҳақида ҳам тўхталамиз. Мақоламиз аввалида айтганимиздек, у Кот-д'Ивуарда туғилган. Африканинг кўплаб давлатларида кузатилгани каби бу мамлакатда ҳам иқтисодий муаммолар кўп. Шу боисдан бўлса керак, Кот –д'Ивуарда фуқаролик уруши келиб чиққанди. Биласиз, бир кун жанжал келиб чиққан жойдан барака қочади. Шусиз ҳам муаммолар гирдобида қолган ватани тақдири Дрогбани бефарқ қолдирмади. У тиз чўккан ҳолда биродаркушликни тўхтатишни сўраб исёнчиларга видеомурожаат йўллади. Дрогбанинг ҳурмати ҳақи отишмалар тўхтади. Кейинчалик, аниқроғи, 2007 йилда бевосита Дрогбанинг иштирокида томонлар ярашув битими туздилар.\nДрогбанинг кейинги фаолияти Хитой, Туркия ва АҚШ футбол майдонларида кечди. Бу орада бир муддат «Челси»га қайтиб, мазмунли ўйин намойиш этди.\nҚаҳрамонимиз яна бир қатор хайрли ишлари билан ҳам танилди. 2007 йилда БМТнинг Ривожланиш дастури бўйича элчи этиб тайинланди. У таъсис қилган «Дидье Дрогба» фонди Кот-д'Ивуар ва Африкадаги бошқа бир қатор давлатларда аҳоли саломатлигини муҳофаза этиш,таълим тизимини қўллаб-қувватлаш борасида эзгу ишларни амалга оширяпти.\nДрогба Лалла исмли қизга уйланган. Фарзандлари бор. 2011 йилда Монакода бўлиб ўтган тўй маросимини «Челси» соҳиби, миллионер Роман Абрамович ташкиллаштирган.\nИстам ИБРОҲИМОВ тайёрлади.


ЎҚУВЧИЛАР ТЕАТРИ » "Жиззах овози" газетаси расмий сайти\nМактабимизнинг 9-а синфи ўқувчилари ташаббус билан чиқиб, Ўқувчилар театрини ташкил этиш таклифини билдиришди. Улар ҳар ойда икки маротаба бошланғич синф ўқувчилари учун ўзбек халқ эртаклари ва болалар ёзувчиларининг асарларини саҳналаштиришга бел боғлашди. Ўқувчилар фаолиятни "Зумрад ва Қиммат" эртагини саҳнага олиб чиқиш билан бошлашди.\nМактаб саҳнаси ўрмон манзараси билан безатилган. Саҳнанинг бир четида эса миллий руҳда безатилган уй кўриниши. Ўқувчилар эртак қаҳрамонлари қиёфасига киришган. Жажжи томошабинларнинг кўзида қувонч. Эртакни мароқ билан томоша қилиб бўлишгач, бу фаолиятнинг давомийлигини эшитиб хурсандчиликлари ўн баробар ошди.\nБошланғич синфдаги ука-сингилларига шодлик улашган қаҳрамонлар ўз ролларини моҳирона ижро этишди. Қиммат образини Замира Орзиқулова, Зумрад ролини Эъзоза Абдураҳмонова маромига етказиб яратишди. Нодирбек Ропижонов чол, Эъзоза Ўктамова кампир қиёфасида гавдаланишди. Бу ташаббус барчани фаол бўлишга, аҳилликка ундади. Ўз навбатида ўқитувчилар ҳам шогирдларидан кўмакларини аяшмади. Мазкур "Ўқувчилар театри" туманимизда ягоналигини ҳам таъкидлаш даркор.\nШу ўринда айтиш лозимки, "Ўқувчилар театри" иштирокчилари келгусида тенгдошлари, ука-сингилларининг тарбиясига ижобий таъсир кўрсатиб, миллий қадриятларимиз ва урф-одатларимизнинг янада сайқал топишига ҳисса қўшиши шубҳасиз.\nШароф Рашидов туманидаги 29-умумий ўрта таълим\nМактабининг тарих фани ўқитувчиси


Ректор мурожаати | Тошкент давлат ўзбек тили ва адабиёти университети\nМаълумки, ўзбек халқи тарихи, маданияти, тили ва адабиёти бўйича ўтган юз йилликда кўплаб бирёқлама ноҳақ ёндашувлар ва сохта илмий хулосалар ясалди. 2014 йил май ойида Самарқандда ўтказилган буюк аждодларимизнинг жаҳон илм-фанига қўшган ҳиссасига бағишланган халқаро конференциядан кейин бутун дунё ўзбек мутафаккирларини янгидан таниди ва халқимиз маданиятига муносабат тубдан ўзгарди. Ўзбек тили ва унинг тарихий илдизлари, адабиёти масалаларини ўрганишни янги босқичга кўтариш, халқимизнинг маънавияти, тарихи ва маданияти, фалсафасининг бетакрор эканлигини бутун дунёга тарғиб этиш, шу давргача давом этиб келаётган айрим бир томонлама қарашларга чуқур илмий тадқиқотлар билан холис баҳо бериш, буюк миллатимизнинг дунё миқёсида муносиб ўрнини таъминлаш йўлида яна бир тарихий иш амалга оширилди. Ўзбекистонда тузилиши, мақсад ва вазифаларига кўра бутун дунёда ягона ва уникал бўлган янги типдаги миллий университет ташкил этилди. Ташкил этилганига эндигина 3 йил бўлишига қарамай, университет янги ўқув йилига тўлиқ тайёргарлик билан кириб келди. Университет ўз олдига катта режаларни қўйди.\nЎзбекистон Республикасининг биринчи президенти Ислом Каримов университетимизга асос солар эканлар, бу университетда буюк ишларни амалга оширамиз деган эдилар. Университет фақат тил ва адабиёт эмас, балки миллат тарихи, унинг маънавияти ва илмий-бадиий, ёзма маданияти билан боғлиқ кўплаб масалаларни ечишда, ўзбек халқининг халқаро нуфузини янада оширишда асосий ижрочи бўлишини истар эдилар. “Тил-миллат руҳи”, “тил ва миллат-эгиз тушунчалар”, “адабиёт орқали маънавият кириб келади” деб қайта-қайта такрорлар ва тил ва адабиёт тарғиби орқали ўзбек халқининг жаҳон цивилизациясининг бугунги босқичидаги юксак даражасини намойиш этиш зарурлигини таъкидлар эдилар. Ўзбекистон давлатининг асосчиси, буюк йўлбошчи Ислом Каримов университетни ташкил этиш ҳақидаги тарихий Фармонда бир қанча вазифаларни белгилаб бердилар. Шулардан бири ўзбек тилининг қўлланиш доирасини кенгайтиришдир. Мамлакатимиз миқёсида оладиган бўлсак, давлат ва жамият бошқарувининг барча бўғинларида ўзбек тилининг ўз ҳақиқий ўрнини эгаллашини таъминлашга эришишимиз зарур. Банк-молия, ҳарбий бўладими, иқтисодиётимизнинг барча секторларида ўзбек тилида иш юритиш учун зарур қўлланма ва луғатларни тайёрлашимиз керак. Ушбу йўналишда мутахассис тайёрлаш учун ўзбек филологияси факультети ташкил этилди. Халқаро миқёсда қарайдиган бўлсак, ўзбек тилини халқаро муносабатларда расмий таржима тиллари сафига киритиш учун барча асосларни яратишимиз, ҳар томонлама мукаммал мутахассис таржимонларни тайёрлашимиз зарур. Илмий, бадиий адабиётларни инглиз тилига таржима қилиш орқали маънавиятимизни дунёга тарғиб этадиган чуқур компетенсияга эга филолог таржимонларни тайёрлашимиз керак. Университетда ана шу вазифаларни бажариш бўйича ўзбек-инглиз таржима факультети ташкил этилди.\nУниверситет олдида турган вазифалардан яна бири ўзбек тилининг тарихий тараққиёти, бугунги ҳолати ва истиқболи билан боғлиқ чуқур илмий тадқиқотлар олиб бориш ва бу соҳада самарали фаолият кўрсатадиган етук илмий ходимларни тайёрлашдир. Университет таркибида ташкил этилган Ўзбек тили ва адабиёти илмий-тадқиқот институти фан ва таълим интеграциясининг ёрқин мисоли бўлиб, бу ерда талабалар ва олимларнинг бевосита ҳамкорлигида илмий тадқиқотлар, малакавий амалиёт олиб борилади, магистрлик ва докторлик диссертациялари бажарилади. Мазкур вазифани бажариш халқаро миқёсда кўплаб илмий тадқиқотчиларни жалб этишни тақозо этади. Шунинг учун университетда ўзбек халқи тили адабиёти, тарихи ва фалсафаси билан шуғулланиш истагида бўлган хорижлик тадқиқотчилар, магистрлик ва докторлик диссертациялари устида иш олиб бораётганлар учун махсус Халқаро тадқиқотлар маркази очилиши кутилмоқда.\nЯна бир муҳим вазифа узлуксиз таълим тизимида ўзбек тили ва адабиётини ўқитиш методикасини тубдан ўзгартириш, шу соҳада фаолият кўрсатувчи юқори малакага эга педагог кадрларни тайёрлашдан иборат. Бу йўналишда ўзбек тили ва адабиётини ўқитиш факультети ташкил этилган бўлиб, бугунги кунда Халқ таълими вазирлиги ва Олий ва ўрта махсус таълим вазирлиги ўқитиш методикаси бошқармалари билан ҳамкорликда янги методика устида жиддий иш олиб борилмоқда.\nУниверситет ўз мазмун-моҳиятига кўра, юксак маданият ва маънавият эгаси бўлган, ўз юрти, ватани ва миллий идеалларига ўта садоқатли бўлган мутахассисларни тарбиялашни ўз бурчи деб ҳисоблайди. Буюк йўлбошчимиз Ислом Каримов университетга бежиз Алишер Навоий номини бермаганлар. Зотан, улуғ шоир ва мутафаккир Алишер Навоий ўзбек миллати тимсолидир. Университет таркибидаги “Ўзбек тили ва адабиёти музейи” ёш авлодда ватанпарварлик фазилатларини тарбиялаш, ўз халқи тили, адабиёти,тарихидан фахрланиш туйғуларини ўстиришда маънавият маскани вазифасини ўтайди. Шу маънода, университет миллат тарбияси, халқимиз маънавиятини янада юксалтириш масалаларида стратегик ғояларни ҳаётга татбиқ этишда асосий ижрочилардан бўлиши назарда тутилади.\nҲурматли порталга ташриф буюрувчилар!\nЎзбекистонни жаҳон танимоқда. Бугунги кунда университет жамоасининг барча интилишлари, ҳаракатлари университет рейтингини жаҳоннинг илғор университетлари даражасига олиб чиқиш, унинг вазифаларини халқаро миқёсда муваффақият билан амалга оширишга қаратилган. Яқин келажакда қўйилган мақсадларимизга эришишимиз учун бизда барча шароит мавжуд. Ҳукуматимиз юртимизда таълим соҳасини ривожлантиришга алоҳида ғамхўрлик қилади, университет жамоаси эса, серғайрат, билимли ва тажрибали, энг асосийси, келажакка ишонч ва журъатга эга.\nСизни Алишер Навоий номидаги Тошкент давлат ўзбек тили ва адабиёти университети порталида хуш кўрдим ва умид қиламанки, Сиз бу ерда университетимиз ҳақида атрофлича маълумотлар оласиз.\nҲурмат билан Шуҳрат Сирожиддинов,